Βασίλης Βασιλικός
Ο Βασίλης Βασιλικός είναι από τους πιο γνωστούς παγκοσμίως και βραβευμένους Έλληνες συγγραφείς.
Βιογραφικό
Γεννήθηκε στις 18 Νοεμβρίου του 1934 στα Ποταμούδια Καβάλας ενώ οι γονείς του κατάγονταν από τη Θάσο.
Αποφοίτησε από το το λύκειο Καρυωτάκη στην (Καβάλα), τη σχολή Βαλαγιάννη (Θεσσαλονίκη) και το Αμερικάνικο Κολλέγιο Ανατόλια.
Στη συνέχεια σπούδασε Νομικά στο Αριστοτέλειο Πανεπιστήμιο Θεσσαλονίκης και σκηνοθεσία τηλεόρασης στο Yale University, Drama School - SRT στο Νιού Χέιβεν του Κονέκτικατ στις ΗΠΑ.
Από το 1967 μέχρι το 1994 έζησε και εργάστηκε στο εξωτερικό (Ιταλία, Γαλλία, Νέα Υόρκη) -τα πρώτα 7 χρόνια εξόριστος από τη χούντα- με ένα τριετές διάλειμμα (1981-1984), όπου ανέλαβε καθήκοντα αναπληρωτή γενικού διευθυντή της ΕΡΤ επί κυβερνήσεως Ανδρέα Παπανδρέου.
Εργάσθηκε ως βοηθός σκηνοθέτη σε ξένες παραγωγές, σκηνοθέτης ντοκιμαντέρ, σεναριογράφος, επιμελητής (Dr) σεναρίων, εισηγητής σεναρίων στην Arte (1990-1993), δημοσιογράφος και συγγραφέας.
Διετέλεσε πρέσβης της Ελλάδας στην UNESCO (1996-2004).
Έχει τιμηθεί με πολλά βραβεία και διακρίσεις και μεταξύ άλλων με τον τίτλο του Officier des Arts et des Lettres από τη Γαλλική Δημοκρατία.
Γνωρίζει αγγλικά, γαλλικά, ιταλικά και αρμενικά.
Μέχρι σήμερα έχει γράψει περίπου 80 βιβλία, μυθιστορήματα, νουβέλλες, διηγήματα, θεατρικά, ποίηση, από τα οποία γνωστότερα είναι: Η Μυθολογία της Αμερικής, Το ψαροντούφεκο, Θύματα ειρήνης, Οι φωτογραφίες, Ζ, ο Ιατροδικαστής, ο Θάνατος του Αμερικάνου κ.ά.
Το 2003 συμπληρώθηκαν 50 χρόνια από την έκδοση του πρώτου βιβλίου του Η διήγηση του Ιάσονα.
Έχει αποσπάσει το βραβείο των 12 και το κρατικό βραβείο διηγήματος (1980), το οποίο δεν αποδέχθηκε.
Έχει μεταφράσει Αντρέ Ζιντ, Τζέημς Μέριλ, Ρεζίς Ντεμπρέ και Μπαλζάκ.
Τα βιβλία του έχουν μεταφραστεί σε 33 γλώσσες ανά τον κόσμο καθώς και στη γραφή Μπράιγ.
Το μυθιστόρημά του Ζ' μεταφέρθηκε στον κινηματογράφο από τον σκηνοθέτη Κώστα Γαβρά.
Είναι νυμφευμένος με την υψίφωνο Βάσω Παπαντωνίου και έχει μία κόρη.
Πολιτική σταδιοδρομία
Ο Βασίλης Βασιλικός είναι επικεφαλής του ψηφοδελτίου επικρατείας της ΔΗΜΑΡ στις βουλευτικές εκλογές του 2015.
Πηγές
Εξωτερικές συνδέσεις
