Φορλί
Το Φορλί (ιταλ.
Forlì) είναι πόλη της Ιταλίας στην Επαρχία Φορλί-Τσεζένα.
Είναι έδρα της επαρχίας.
Ιστορία
Το Φορλί κατοικείται από την παλαιολιθική εποχή.
Στην τοποθεσία Ca 'Belvedere έχουν βρεθεί παλαιολιθικές εγκαταστάσεις και εργαλεία που χρονολογούνται πριν 800.000
χρόνια.
Σύμφωνα με τη μυθολογία, η πόλη του Φορλί ιδρύθηκε το 188 π.Χ.
από τον Γάιο Λίβιο Σαλινάτορα.
Η πόλη καταστράφηκε το 88 π.Χ.
κατά τη διάρκεια εμφυλίων πολέμων και ξαναχτίστηκε από τον Livius Clodius.
Μετά την κατάρρευση της Δυτικής ρωμαϊκής αυτοκρατορίας, η πόλη αποτέλεσε μέρος του βασιλείου των Οστρογότθων.
Αργότερα πέρασε στην κυριαρχία των Βυζαντινών και μετά του Πάπα.
Τον 9ο αιώνα έγινε ανεξάρτητη πόλη και βρέθηκε πολλές φορές σε πολεμική αντιπαράθεση με τις Μπολόνια και Φαέντσα.
Στις 15 Ιουνίου 1275 νίκησε τους Μπολονέζους σε μάχη στο Ponte di San Procolo και στις 14 Νοεμβρίου 1276 νίκησε τις συμμαχικές δυνάμεις άλλων ιταλικών κρατιδίων.
Πολλές φορές βρέθηκε αντιμέτωπη και με τα παπικά στρατεύματα, καθώς ο Πάπας επεδίωκε να εντάξει το Φορλί στη σφαίρα επιρροής του.
Κατά το Μεσαίωνα, στο Φορλί υπήρχε σημαντική κοινότητα Εβραίων.
Τον Ιούνιο του 1796 η πόλη καταλήφθηκε από τα γαλλικά στρατεύματα ενώ ο ίδιος ο Ναπολέων πέρασε από την πόλη στις 7 Φεβρουαρίου 1797.
Τον 19ο αιώνα το Φορλί πήρε μέρος στους αγώνες για την ένωση της Ιταλίας.
Στις 16 Απριλίου 1988 στο Φορλί, οι Ερυθρές Ταξιαρχίες σκότωσαν τον γερουσιαστή Roberto Ruffilli, σύμβουλο του πρωθυπουργού Ciriaco de Mita.
Προσωπικότητες
Εξωτερικές συνδέσεις
