Το Δις Εξαμαρτείν
Το Δις εξαμαρτείν είναι τηλεοπτική κωμική σειρά του Mega Channel, η οποία προβλήθηκε από το 1993 μέχρι το 1996.
Σεναριογράφοι ήταν ο Μιχάλης Ρέππας και ο Θανάσης Παπαθανασίου και πρωταγωνιστούσαν η Νένα Μεντή, η Ντίνα Κώνστα, ο Χάρης Σώζος και ο Αλέξανδρος Αντωνόπουλος.
Βασικό θέμα της σειράς ήταν η ταυτόχρονη ερωτική σχέση με δύο άτομα και θεωρήθηκε πρωτοπόρα στην ελληνική τηλεόραση.
Πλοκή
Η Άννα Ραγιά (Νένα Μεντή) είναι διευθύντρια ειδήσεων στο Media Channel, στο οποίο η μητέρα της Γιολάντα (Ντίνα Κώνστα) είναι μέτοχος και του οποίου ο πατέρας της Τίμος ήταν ιδρυτικό μέλος.
Η Άννα είναι παντρεμένη επτά χρόνια με τον Γιάννη Σωτηρόπουλο (Χάρης Σώζος), βασικό δημοσιογράφο του καναλιού, ο οποίος την απατά κατά συρροή εν γνώσει της και ο γάμος τους φθίνει.
Χαμηλές τηλεθεάσεις αναγκάζουν τους διευθυντές του καναλιού να προσλάβουν τον γνωστό δημοσιογράφο Πέτρο Αθανασιάδη (Αλέξανδρος Αντωνόπουλος) από ένα αντίπαλο κανάλι για να αναβαθμίσουν το δελτίο ειδήσεων που παρουσιάζει ο Γιάννης.
Αρχικά, η Άννα αντιτίθεται στην πρόσληψη σθεναρά και αναγκάζει τη μητέρα της να επιβάλλει την ακύρωση της πρόσληψής του στο διοικητικό συμβούλιο.
Όμως μια μέρα πιάνει τον Γιάννη να φιλιέται με μια γραμματέα και για εκδίκηση και από θυμό της στιγμής πιέζει τη Γιολάντα να προσληφθεί ο Αθανασιάδης, πράγμα που τελικά γίνεται.
Η σειρά σημείωσε επιτυχία, καθώς ήταν η πρώτη δουλειά που επιχείρησε να μεταφέρει στη μικρή οθόνη την κατάσταση πίσω από τις κάμερες της ελληνικής τηλεόρασης.
Στους τίτλους έναρξης της σειράς, ακουγόταν το ιταλικό τραγούδι Meglio stasera από τη φωνή της Miranda Martino.
Ηθοποιοί
Άννα Ραγιά(Νένα Μεντή):η διευθύντρια ειδήσεων του Media CHannel, παντρεμένη και ερωτευμένη με τον άστατο ερωτικά Γιάννη, ερωτεύεται και τον Πέτρο όταν τον γνωρίζει· Η Άννα είναι μια μελαχρινή νόστιμη γυναίκα που ανέχεται τις απιστίες του άνδρα της και δεν του τις ανταποδίδει.
Γιάννης Σωτηρόπουλος(Χάρης Σώζος): ο κεντρικός δημοσιογράφος του καναλιού, σύζυγος επί μια επταετία της Άννας· όταν εκείνη ερωτευτεί και τον Πέτρο, ο Γιάννης αρχίζει να απομακρύνεται από τις άλλες γυναίκες και να την διεκδικεί αποκλειστικά.
Πέτρος Αθανασιάδης(Αλέξανδρος Αντωνόπουλος):ο βασικός δημοσιογράφος ενός αντίπαλου καναλιού, που προσλαμβάνεται στο Media Channel για να διορθώσει τα νούμερα τηλεθέασης του δελτίου ειδήσεων· ο Πέτρος είναι διαζευγμένος και είναι κοκέτης, ευγενικός και ρομαντικός.
Γιολάντα Ραγιά(Ντίνα Κώνστα):η πληθωρική και δυναμική μεγαλοαστή μητέρα της Άννας και μέτοχος του καναλιού· Βαλεντίνη Μπίστικα (Ελένη Καστάνη): η αφελής και τεμπέλα γραμματέας της Άννας Ραγιά.
Ευσυγκίνητη και φοβιτσιάρα αλλά και τρομερά κουτσομπόλα, η Βαλεντίνη είναι η καλύτερη φίλη της Φούλης.
Φούλη Μιτάκη (Υρώ Μανέ): η σοβαρή, ευγενική και ευσυνείδητη γραμματέας και φίλη της Άννας.
Λίστα επεισοδίων
Ο πρώτος κύκλος της σειράς έκανε πρεμιέρα το 1993
Παρασκήνιο
Η σειρά είχε αρχίσει να δομείται σαν ιδέα στο μυαλό των σεναριογράφων Ρέππα-Παπαθανασίου πριν το τέλος της προηγούμενης σειράς τους Οι Τρεις Χάριτες και η Νένα Μεντή είχε συμφωνήσει να πρωταγωνιστήσει.
.
Ο Αλέξανδρος Αντωνόπουλος είχε παίξει έναν μικρό ρόλο σε ένα επεισόδιο στη σειρά Οι Τρεις Χάριτες, ενώ ο Χάρης Σώζος έγινε πρωταγωνιστής όταν οι σεναριογράφοι είδαν τη φωτογραφία του σε ένα φυλλάδιο από μια ταινία που είχε παίξει στο παρελθόν.
.Ο Σώζος έγινε γνωστός στον τηλεοπτικό χώρο από τον ρόλο του στο Δις Εξαμαρτείν και αργότερα πρωταγωνίστησε στο Καρέ της Ντάμας, τη σειρά Εσύ Φταις και σε μεταγενέστερες παραγωγές.
Η σειρά ήταν μέρος των τηλεοπτικών σειρών που περιείχαν crossover από άλλες σειρές της ίδιας περιόδους.
Η Άννα Χατζησοφιά, σεναριογράφος της επιτυχημένης σειράς Οι Μεν και οι Δεν του Antenna, αλλά και δύο πρωταγωνίστριες της ίδιας σειράς, η Άννα Κουρή και η Τζόυς Ευείδη, εμφανίστηκαν στη σειρά σε μικρής διάρκειας έκτακτες συμμετοχές.
Οι δύο τελευταίες μάλιστα συμμετείχαν στη σειρά με ρόλους ταυτόσημους με αυτούς που είχαν στην σειρά που πρωταγωνιστούσαν.
Επίσης, ο Μιχάλης Ρέππας εμφανίστηκε με τον ρόλο του Ευγένιου στη σειρά Μάνα είναι μόνο μία που προβαλλόταν στο Mega μαζί με τον πρώτο κύκλο του Δις Εξαμαρτείν.
05. Αμάν, δυστύχησα
06. Ένα φιλάκι είναι λίγο
07. Βασικό ένστικτο
08. Το κορίτσι του φίλου μου
09. Έλα να πάμε στο νησί
10. Φήμες (Α' Μέρος)
11. Φήμες (Β' Μέρος)
12. Δύσκολοι έρωτες
14. Καημένο Σαράγεβο (Β' Μέρος)
15. Σεξ, ψέματα και βιντεοκασέτες
16. Ερωτευμένες γυναίκες
17. Στρώσε το στρώμα σου για δυο
18. Αποκάλυψη τώρα
19. Υποψίες
20. Το πένθος ταιριάζει στη Γιολάντα
21. Πεθαίνω από αγάπη
22. Επικίνδυνη ισορροπία
23. Το προξενιό της Άννας
24. Συμφωνία κυριών (Α' Μέρος)
25. Συμφωνία κυριών (Β' Μέρος)
26. Μας κλέψαν την Αννούλα
27. Η Ζωή είναι εδώ
28. Ο Πέτρος του σκανδάλου
29. Έτσι κάνουν όλοι
30. Η δύναμις του πεπρωμένου
Special 1 Το Δις Εξαμαρτείν (Εορταστικό, Πρωτοχρονιάτικο επ.) (1ος κύκλος - 31/12/1993)
32. Πρώτη σελίδα (Α' Μέρος)
33. Πρώτη σελίδα (Β' Μέρος)
34. Πρώτη σελίδα (Γ' Μέρος)
35. Ασθενείς και οδοιπόροι
36. 3000 ψέματα
37. Η λέσχη της απάτης
38. Οικογενειακή συνωμοσία (Α' Μέρος)
39. Οικογενειακή συνωμοσία (Β' Μέρος)
40. Πωλείται όπως είναι επιπλωμένο
41. Η λίστα του Σίντλερ
42. Τα ξένα χέρια
43. Άκρως μυστικό και απόρρητο
44. Η καρδιά της μάνας
45. Μπαμπά μην τρέχεις
46. Πατρός αγνώστου
47. Ζητείται επειγόντως γαμπρός
48. Το μοναστήρι να 'ναι καλά (Α' Μέρος)
49. Το μοναστήρι να 'ναι καλά (Β' Μέρος)
50. Φίφτυ - Φίφτυ
51. Εξ αδιαιρέτου
52. Μάνα, μητέρα, μαμά (Α' Μέρος)
53. Μάνα, μητέρα, μαμά (Β' Μέρος)
54. Κρίμα που είναι πόρνη
55. Γερό να 'ναι κι ό,τι να 'ναι
56. Καλή λευτεριά
57. Κοριτσάκι, να μας ζήσει
Special 2 Η αγάπη θέλει δύο (Εορταστικό, Πρωτοχρονιάτικο επ.) (2ος κύκλος - 2/1/1995)
58. Κοίτα Πώς Μιλάει
59. Αρσενικό και Κλαίει (Α' Μέρος)
60. Αρσενικό και Κλαίει (Β' Μέρος)
61. Μπαμπάδες στα πρόθυρα νευρικής κρίσης
62. Ένας Φίλος Ήρθε Απόψε
63. Τι Τριάντα, Τι Σαράντα, Τι Γιολάντα
64. Αχ, Αυτή η Γυναίκα Μας
65. Αχ, Αυτή η Πεθερά Μας
66. Τρεις Σταγόνες Δηλητήριο
67. Όταν Πίνει Μια Γυναίκα
68. Το Δεύτερο Στεφάνι
69. Η Ώρα της Αλήθειας
70. Ένα Παιδί Μετράει Μπαμπάδες
71. Εμείς κι ο Χρόνος
72. Τρία Χρόνια Αμαρτίες (Guest Star: Άννα Παναγιωτοπούλου)
