Δημοτική Βιβλιοθήκη Πειραιώς
Η ανάγκη δημιουργίας και λειτουργίας βιβλιοθήκης στο Δήμο του Πειραιά απασχολούσε το Δημοτικό συμβούλιο από το 1836.
Το έτος 1874 με Δήμαρχο τον Τρ.
Μουτζόπουλο, ο Δημήτριος Στ.
Μαυροκορδάτος δώρισε στο Δήμο μία σπουδαία συλλογή αποτελούμενη από 4.000 τόμους, η οποία αποτέλεσε τον πυρήνα της βιβλιοθήκης.
Έπειτα, ακολούθησαν και άλλες δωρεές πνευματικών ανθρώπων που εμπλούτισαν τη συλλογή της βιβλιοθήκης, όπως ο Λουκάς Ράλλης, η Αργ.
Φιράλδη, ο ιατρός Κάρλ Ράϊγχολντ, ο Θεόδωρος Ρετσίνας κ.ά.
που δώρισαν τις προσωπικές τους βιβλιοθήκες.
Παρ' όλα αυτά, η βιβλιοθήκη δεν κατάφερε να λειτουργήσει για τα επόμενα 53 χρόνια και το 1927 με Δήμαρχο τον Τάκη Παναγιωτόπουλο, εγκαινιάζεται σε τμήμα του Δημοτικού Θεάτρου όπου και ξεκίνησε τη λειτουργία της.
Το 1975, μεταφέρθηκε στον 5ο όροφο του Κεντρικού Δημαρχείου στην πλατεία Κοραή με 20.000 περίπου τίτλους βιβλίων.
Στη δεκαετία του 1990 με Δήμαρχο τον Στ.
Λογοθέτη, αποφασίστηκε να στεγαστεί σε αυτόνομο κτίριο και έτσι το 2004 με Δήμαρχο τον Χρήστο Αγραπίδη, εγκαινιάστηκε το σύγχρονο επταόροφο κτίριο στην οδό Ελευθερίου Βενιζέλου 22 και Κολοκοτρώνη που στεγάζει πλέον τη βιβλιοθήκη.
Η βιβλιοθήκη για να λειτουργεί με επικαιρότητα, προσπαθεί να ανταποκρίνεται στις εξελίξεις του καιρού και της Τεχνολογίας με κύριο σκοπό την εκπαιδευτική και λογοτεχνική διαπαιδαγώγηση των επισκεπτών της (μαθητές, ερευνητές κ.λπ.).
Υποστηρίζει τις διαδικασίες επιμόρφωσης και μελέτης και καλύπτει τις ανάγκες για πληροφόρηση, μέσα από σύγχρονες υπηρεσίες και πηγές πληροφόρησης που τους παρέχει.
Παράλληλα, ως δημοκρατικός θεσμός παιδείας και πληροφόρησης που είναι προωθεί τη μελέτη, τη γνώση και τον πολιτισμό, απασχολεί εκπαιδευμένο προσωπικό που βρίσκεται στη διάθεση του κοινού για πληροφορίες και καθοδήγηση, εμπλουτίζει τις συλλογές της βάσει αναγκών και ελλείψεων και τις προβάλει στη κοινωνία.
Υπηρεσίες της βιβλιοθήκης
Οι εξής υπηρεσίες της βιβλιοθήκης, βρίσκονται στη διάθεση του κοινού της:
Ωράριο λειτουργίας
Δευτέρα – Παρασκευή τις ώρες 08.00-19.30.
Δευτέρα – Παρασκευή τις ώρες 08.00-14.30.
Δευτέρα – Παρασκευή τις ώρες 07.30-15.00.
Πηγές
