Λιλή Τρικάλων
Ο οικισμός Λιλή ανήκει στο Δήμο Πιαλείων και υπάγεται στο δημοτικό διαμέρισμα Παραποτάμου.
Οι μόνιμοι κάτοικοι φτάνουν τους 150 με την πλειονότητα να ασχολείται με γεωργικές ή κτηνοτροφικές ασχολίες.
Πολλοί επιλέγουν το Λιλή, και γενικότερα το Δήμο Πιαλείων, ως εναλλακτικό τόπο διαμονής σε προσιτή απόσταση από την πόλη Τρίκαλα, γι' αυτό το λόγο και παρατηρείται τα τελευταία χρόνια μία ήπια πληθυσμιακή αύξηση.
Ο οικισμός περιβάλλεται σχεδόν περιμετρικά από τον ποταμό Ανάποδο, παραπόταμο του Πηνειού.
Ζήτημα αποτελεί και η ονομασία του οικισμού, αφού παλιότερα ονομαζόταν κατ' αποκλειστικότητα η Λιλή, ενώ σήμερα έχει επικρατήσει το ουδέτερο γένος (το Λιλή).
Ευρισκόμενο στο κέντρο του νομού,αποτελεί χαρακτηριστικό χωριό της περιοχής του κάμπου της Θεσσαλίας.
