Καραίικα Αχαΐας
Τα Καραίικα (ή Καρέικα) είναι χωριό της πρώην επαρχίας Πατρών του Νομού Αχαΐας.
Σήμερα αποτελεί δημοτικό διαμέρισμα του Δήμου Μόβρης, με 174 κατοίκους.
Έχουν δημοτικό σχολείο από το 1902 το οποίο λειτουργεί έως σήμερα.
Ιστορία
Το όνομα του χωριού οφείλεται στους πρώτους οικιστές του την οικογένεια Καρρά από το Γκέρμπεσι των Καλαβρύτων.
Αρχικά κατέβαινε στην περιοχή τον χειμώνα με τα πρόβατα του ο Αντώνης Καρράς λίγο μετά την επανάσταση του 1821, αργότερα τα παιδιά του εγκαταστάθηκαν μόνιμα στην περιοχή και μετά το 1860 ήρθαν κι άλλες οικογένειες.
. Η οικογένεια Καρρά αλλά και οι κάτοικοι του χωριού Γκέρμπεσι αναφέρεται ότι ήταν Αρβανίτες και μιλούσαν αρβανίτικα μέχρι τις αρχές του 20ου αιώνα . Πρώτη φορά αναφέρεται σε απογραφή το 1879 με 155 κατοίκους .
Το 1912 με το Β.Δ.
18/4/1912 έγινε έδρα της νεοσύστατης κοινότητας Καραίικων, επειδή ήταν το μεγαλύτερο χωριό από όλα, που συμπεριλάμβανε και τους οικισμούς Ράχη, Γομοστό, Αποστόλου, Καραμεσηναίικα, Σκιαδαίικα, Μπονταίικα και τα Βλαχαίικα . Μαρτυρίες κατοίκων του χωριού λένε ότι πρώτη φορά συστάθηκε κοινότητα το 1872 μαζί με το Γομοστό, πρόεδρος εκλέχτηκε κάποιος Αθανασόπουλος ή Νιφόρας από το Γομοστό ο οποίος δεν ανελαβε το αξίωμα και παραχώρησε την θέση του προέδρου σε κάποιον από τα Καραίικα που λεγόταν Καρράς, έτσι και η κοινότητα ονομάστηκε Καραίικα από το όνομα του πρώτου προέδρου της.
Η κοινότητα συνόρευε με την Κάτω Αχαΐα, τα Σαγαίικα, το Πετροχώρι και το Λιμνοχώρι.
Το 1959 (ΒΔ 25/5/1959) του Αποστόλου αποσπάστηκε από την κοινότητα στη κοινότητα Σαγαίικων .
Στην κατοχή στα Καραίικα είχε δημιουργηθεί τοπική οργάνωση του ΕΑΜ και πολλοί κάτοικοι συμμετείχαν σε αυτή .
Σε δύο περιπτώσεις είχαν γίνει φονικές συμπλοκές μέσα στο χωριό μεταξύ ανταρτών και τον Γερμανικό στρατό , μάλιστα σε μια συμπλοκή το 1943 καταστράφηκε το κτίριο του σχολείου .
Πηγές
