Γκόστιβαρ
Το Γκόστιβαρ (σλαβομακεδονικά:Гостивар, αλβανικά : Gostivari, ;), είναι μια πόλη στην ΠΓΔΜ, που βρίσκεται στην περιοχή της άνω κοιλάδας του Πόλογκ.
Είναι ένας από τους μεγαλύτερους δήμους της χώρας με πληθυσμό 81,042 κατοίκους , και καλύπτει έκταση 1.341 τ.χλμ...
Το Γκόστιβαρ διαθέτει καλές οδικές και σιδηροδρομικές συνδέσεις με άλλες πόλεις στην περιοχή, όπως το Τέτοβο, τα Σκόπια, το Κίτσεβο, την Οχρίδα, και τη Δίβρη.
Ένας σύγχρονος αυτοκινητόδρομος έγινε το 1995, από Γκόστιβαρ προς Τέτοβο, μήκους 24 χλμ.
Το Γκόστιβαρ είναι η έδρα του αντίστοιχου Δήμου.
Γεωγραφία
Το Γκόστιβαρ βρίσκεται στους πρόποδες των πιο σημαντικών βουνών της περιοχής: της οροσειράς Σκάρδος.
Κοντά στο Γκόστιβαρ είναι το χωριό Βρούτοκ, όπου πηγάζει ο ποταμός Βαρδάρης σε ένα υψόμετρο 683 μέτρων από την βάση των βουνών Σκάρδος.
Ο ποταμός Βαρδάρης εκτείνεται μέσω Γκόστιβαρ, περνά από την πρωτεύουσα Σκόπια κόβωντάς την στα δύο, και αφού διατρέξει την χώρα μπαίνει στην Ελλάδα και τελικά καταλήγει στο Αιγαίο Πέλαγος στην Θεσσαλονίκη.
Το Γκόστιβαρ είναι μια από τις μεγαλύτερες εγκαταστάσεις πληθυσμού στην κοιλάδα Πόλογκ.
Οι κοιλάδα Πόλογκ μπορεί να παρατηρηθεί από τα υψίπεδα του Μαύροβο και του χωριού Γκαλίτσνικ, βλέποντας τα χωριά που διασκορπίζονται μέσα στην κοιλάδα σαν ένα είδος όμορφου μωσαϊκού.
Πληθυσμός
Σύμφωνα με την απογραφή του 2002, ο δήμος του Γκόστιβαρ έχει πληθυσμό 81,042 κατοίκων.
Οι Αλβανοί αποτελούν το 54% του πληθυσμού, 32% είναι Σλαβομακεδόνες, 9.8% Τούκοι, 2.7% Ρομά, και άλλοι.
Οικονομία
Το Γκόστιβαρ είναι εμπορικό κέντρο.
Από το δεύτερο μισό του 19ου αιώνα, πολλοί έμποροι εγκαταστάθηκαν στην πόλη και άνοιξαν καταστήματα.
Έχει καθιερωθεί επίσης μέρα εμπορίου, η Τρίτη.
Έμποροι από το Κρούσεβο, το Κίτσεβο, το Τέτοβο και τα Βελεσσά ήταν οι ιδρυτές του εμπορικού κέντρου του Γκόστιβαρ εκείνη την εποχή.
Αλλά σήμερα έχουν γίνει ηλεκτρολόγοι, μηχανικοί και εργάτες.
Το Γκόστιβαρ σήμερα είναι μια σύγχρονη πόλη.
Ένα σημαντικό στοιχείο είναι ότι οι 20,000 περίπου μετανάστες που ζούν στο εξωτερικό είναι η κύρια πηγή εισοδήματος για την τοπική οικονομία.
Έχει υπολογιστεί ότι κάθε χρόνο μεταξύ Ιουνίου και Αυγούστου, κατά προσέγγιση 500 000 ευρώ εισρέουν στην τοπική οικονομία και πολλοί από αυτούς επιστρέφουν στην πόλη.
Τουρισμός
Περίπου 26 χλμ.
από το Γκόστιβαρ βρίσκεται ένα από τα καλύτερα χιονοδρομικά κέντρα της ΠΓΔΜ: το "Ζάρε Λαζαρέβσκι" στο εθνικό πάρκο του Μαύροβο.
Το όρος Σάρος είναι μια από τις πιο σημαντικές Αλπικές οροσειρές στην ΠΓΔΜ μαζί με το όμορο όρος Κόραμπ και την Μπίστρα.
Η οροσειρά αυτήν είναι μήκους 80 χλμ και πλάτους 12 χλμ και είναι καλυμμένη με χιόνια από τον Νοέμβριο μέχρι τον Μάρτιο κάθε χρόνο.
Η υψηλότερη κορυφή της, η Titov Vrv, που φτάνει τα 2760 μ.
πάνω από το επίπεδο της θάλασσας.
Ευρισκόμενη στο βορειοδυτικό τμήμα της ΠΓΔΜ, η Πόποβα Σάπκα είναι ένα από τα δημοφιλέστερα μέρη για χειμερινό σκι της χώρας.
Βρίσκεται στο όρος Σάρρος σε υψόμετρο 1780 μέτρων πάνω από την θάλασσα, και μόλις 35 χλμ από την πρωτεύουσα των Σκοπίων.
Προσφέρει επίσης θαυμάσιο περιβάλλον και εξοπλισμό για σκι καθώς και ξενοδοχειακές ανέσεις.
Επισκέπτες έρχονται όχι μόνο από την FYROM, αλλά επίσης και από πολλές άλλες χώρες, και επιστρέφουν από εποχή σε εποχή για να χαλαρώσουν, να διασκεδάσουν, και να γνωρίσουν την περιπέτεια.
Η Πόποβα Σάπκα έχει φιλοξενήσει τόσο Ευρωπαϊκές όσο και Βαλκανικές Διοργανώσεις Σκι.
Όχι πολύ μακρυά από το θέρετρο, υπάρχουν πολλές μικρές και γραφικές δρακόλιμνες σκορπισμένες γύρω από το Βουνό.
Υπάρχουν δύο τρόποι για να φτάσει κανείς στην κορυφή: με αυτοκίνητο, και με τελεφερίκ με σημείο αναχώρησης στο Τέτοβο.
Το τελεφερίκ έχει μήκος 6 χιλιόμετρα και η διαδρομή διαρκεί 36 λεπτά.
Παραμπομπές
