Καλλισθένης
Ο Καλλισθένης ο Ολύνθιος (περ.
360-327 π.Χ.)
ήταν αρχαίος Έλληνας ιστορικός από την Όλυνθο της Χαλκιδικής.
Βιογραφία
Ήταν ανιψιός του Πρόξενου, ο οποίος είχε αναλάβει την κηδεμονία του Αριστοτέλη όταν αυτός έμεινε ορφανός.
Ο Αριστοτέλης έγινε δάσκαλος του Καλλισθένη και μέσω αυτού, το 336 π.Χ.,
συμμετείχε στην αποστολή που έκανε ο Μέγας Αλέξανδρος ενάντια στην Περσική Αυτοκρατορία, ως επίσημος ιστοριογράφος για τη συγγραφή του ημερολογίου εκστρατείας.
Ενώ στην αρχή επιδοκίμαζε τον Αλέξανδρο, αργότερα ξεκίνησε να τον κατακρίνει και να τον κατηγορεί για την υιοθέτηση ανατολίτικων συνηθειών όπως αυτό της προσκύνησης.
Κατηγορούμενος για συμμετοχή στη συνωμοσία των παίδων το 327 π.Χ.
ο Καλλισθένης φυλακίζεται και αργότερα πεθαίνει.
Ο Καλλισθένης στην ιστορία του μεταχειριζόταν εργαλεία της ρητορικής αλλά έκανε και παρεκβάσεις σε θέματα όπως η γεωγραφία, τα φυσικά φαινόμενα, η ζωολογία, η βοτανική, η αστρονομία, το δίκαιο κ.α.
Κυρίως όμως εξυμνούσε και δόξαζε το πρόσωπο του μεγάλου Αλέξανδρου, δημιουργώντας έτσι σιγά σιγά το μύθο του μακεδόνα ηγέτη.
Το Μυθιστόρημα του Αλεξάνδρου, έργο το οποίο συντήρησε και διέδωσε το μύθο του Αλέξανδρου κατά το Μεσαίωνα, δεν είναι έργο δικό του μα ενός άλλου συγγραφέα κατά πολύ μεταγενέστερου (του 3ου μ.Χ.
αι.) αναφερόμενου και ως Ψευδοκαλλισθένης.
Κυριότερα έργα του
Πηγές
