Ελληνικό Γορτυνίας
Το Ελληνικό είναι χωριό της επαρχίας Γορτυνίας του νομού Αρκαδίας.
Το παλαιότερο όνομα του χωριού ήταν Μουλάτσι .Αν αναζητήσετε τη λέξη mulach σε σλαβικές διαλέκτους όπως τσέχικα,σλοβάκικα ή πολωνικά,θα δείτε να μεταφράζεται ως ¨μουλάρι¨,εξάλλου λέξη έχει καταγωγή από την περίοδο της εποίκησης της Αρκαδίας από σλαυικά φύλα.
Βρίσκεται στη διαδρομή μεταξύ Στεμνίτσας και Καρύταινας στις νοτιοδυτικές πλαγιές του Μαινάλου.
Το χωριό ανήκει διοικητικά στον δήμο Γορτυνίας και ο πραγματικός πληθυσμός του () είναι 367 κάτοικοι.
Ιστορικά στοιχεία
Το Ελληνικό (με την ονομασία Μουλάτσι) αναφέρεται για πρώτη φορά στην απογραφή της Οθωμανικής Αυτοκρατορίας το 1515.
Το χωριό αναφερόταν ως φέουδο του Αχμέτ Μπέη με πληθυσμό αποτελούμενο από 41 οικογένειες, 5 αγάμους και 1 χήρα.
Το 1690 αναφέρεται από τον Βενετό περιηγητή Aντόνιο Ρακιφίκο.
Σε απογραφή των Βενετών το 1700 εμφανίζεται να έχει 148 κατοίκους.
Συμμετείχε ενεργά στην επανάσταση του 1821.
Μετά την απελευθέρωση της Ελλάδας ο οικισμός εντάχθηκε διοικητικά στον Δήμο Τρικολώνων, έδρα του οποίου ήταν η γειτονική Στεμνίτσα.
Υπήρξε ξεχωριστή κοινότητα στο διάστημα 1912-1998 οπότε εντάχθηκε στον νέο δήμο Τρικολόνων που δημιουργήθηκε με την εφαρμογή του προγράμματος Καποδίστριας.
Από το 2011 ανήκει στον Δήμο Γορτυνίας.
Πορεία του πληθυσμού:
Πρόσωπα
Από το Ελληνικό καταγόταν ο οπλαρχηγός του 1821 Σάββας Νικολόπουλος.
Επίσης από το χωριό έλκει την καταγωγή του από την πλευρά της μητέρας του ο επί χρόνια βουλευτής και αντιπρόεδρος της Νέας Δημοκρατίας , πρώην Δήμαρχος Αθηναίων καθώς και νύν υπουργός Δημήτρης Αβραμόπουλος.
