Άλμπερτ Ριέρα
Ο Άλμπερτ Ριέρα (Albert Riera Ortega, γεν.
15 Απριλίου του 1982) είναι διεθνής Ισπανός ποδοσφαιριστής.
Από το 2014 αγωνίζεται στη Γουότφορντ
Καριέρα
Γεννημένος στο Μανακόρ (Manacor) των Βαλεαρίδων νήσων, ο Ριέρα ξεκίνησε την καριέρα του επαγγελματία με την ομάδα της γενέτειράς του, Μαγιόρκα.
Το καλοκαίρι του 2003, ο Ριέρα μετακόμισε στη Μπορντό.
Έκανε πάνω από πενήντα εμφανίσεις στη Ligue 1 για το γαλλικό σύλλογο και σημείωσε τέσσερα γκολ.
Ο Ριέρα επέστρεψε στην Ισπανία το 2005, όταν υπέγραψε στην Εσπανιόλ.
Στην πρώτη του σεζόν, έπαιξε μόνο οκτώ αγώνες πρωταθλήματος, που τον οδήγησαν τον Ιανουάριο του 2006 δανεικό στη Μάντσεστερ Σίτι, σκοράροντας μία φορά κατά της Νιούκαστλ.
Επέστρεψε στην Καταλωνία την επόμενη σεζόν 2006-07.
Εκείνη τη σεζόν, η Εσπανιόλ έφτασε μέχρι τον τελικό του Κυπέλλου ΟΥΕΦΑ στο Hampden Park της Γλασκόβης, όπου έπαιξε με την επίσης ισπανική Σεβίλλη ΦΚ.
Ο Ριέρα σκόραρε ισοφαρίζοντας το παιχνίδι σε 1-1, αλλά τελικά η Εσπανιόλ έχασε 3-1.
Στο τέλος της σεζόν παρατέθηκε το συμβόλαιο του με Εσπανιόλ μέχρι το 2011.
Την 1η Σεπτεμβρίου 2008 ο Ριέρα υπέγραψε τετραετές συμβόλαιο με τη Λίβερπουλ έναντι 9.000.000
ευρώ και πήρε τη φανέλα με το νούμερο 11.
Έκανε το ντεμπούτο του στο πρωτάθλημα την 13η Σεπτεμβρίου, παίζοντας 72 λεπτά στη νίκη με 2-1 ενάντια στη Μάντσεστερ Γιουνάιτεντ, και σκόραρε το πρώτο του γκολ για τη Λίβερπουλ στη νίκη επί της Γουίγκαν με 3-2 στις 18 Οκτωβρίου.
Στις 23 Ιουλίου 2010, ανακοινώθηκε από τον Ολυμπιακό η απόκτησή του.
Η μεταγραφή του Ριέρα στον Ολυμπιακό το καλοκαίρι του 2010 κόστισε στην πειραιωτική ομάδα κοντά στα 8.200.000
ευρώ (2.750.000
ευρώ ετησίως και με τα μπόνους οι απολαβές του έφταναν τα 3.500.000
για τον παίχτη,ενω η Λίβερπουλ έβαλε στα ταμεία της 4.700.000
ευρώ).
Το καλοκαίρι του 2011 Ο Ριέρα πήρε μεταγραφή για την Γαλατάσαραι με ετήσιες απολαβές κοντά στα 3.000.000
ευρώ, ενώ ο Ολυμπιακός έβαλε στα ταμεία του 4.500.000
ευρώ.
Το Μάρτιο του 2014 τον απέκτησε η ιταλική ομάδα, Ουντινέζε.
Μόλις λίγες μέρες αργότερα τον έδωσε δανεικό στην αγγλική Γουότφορντ.
