Προκήρυξη υποναυάρχου Ουσάκωφ
Ένα σχεδόν μήνα μετά την Προκήρυξη ναυάρχου Νέλσωνος προς τους Επτανήσιους ακολούθησε η Προκήρυξη του υποναυάρχου Ουσάκωφ.
Συγκεκριμένα στις 16 Νοεμβρίου του 1798 ο Ρώσος υποναύαρχος Ουσάκωφ που "έτυχε" να φθάσει με το στόλο του στα Επτάνησα, ξεκινώντας πρώτα την κατάληψη των Κυθήρων ένα μήνα πριν, (στις 12 Οκτωβρίου του 1798), και γνωρίζοντας πολύ καλά τις αντιδράσεις των νησιωτών κατά της Γαλλοκρατίας των Επτανήσων, προσκάλεσε στην αρχή τους Κερκυραίους να πάρουν τα όπλα κατά των κατακτητών τους "αθέων" Γάλλων.
Χαρακτηριστικότερα σημεία της προκήρυξης αυτής που είχε συνταχθεί στην ελληνική γλώσσα με αυστηρό και αποφασιστικό ύφος είναι:
"......Σκληρώς παραγγέλω και προστάζω εις όλους τους ιθύνοντας, τους ιερείς παρακαλώ με το καλό τους παράδειγμα και νουθεσίες,
να παρακινούν όλο τον λαόν να συντρέξουν αυτό το θεάρεστον έργον δια να καταστραφεί ο εχθρός της πίστεώς μας....
Όλοι εκείνοι οι οποίοι θέλουν δείξει περισσότερον ζήλον και προθυμίαν, θέλουν λάβει από εμέ και τον κραταιότατον Αυτοκράτορα
πλούσια ελέη και διστιντζιόνες, εκείνοι δε που δεν θα συντρέξουν με προθυμίαν θέλουν μείνει καταφρονεμένοι και τιμωρηθούν παραδειγματικώς....".
Πηγές
