Φίλιπ Λαμ
O Φίλιπ Λαμ (γερμανικά: Philipp Lahm), γεννημένος στις 11 Νοεμβρίου 1983 στο Μόναχο, είναι Γερμανός ποδοσφαιριστής.
Αγωνίζεται ως πλάγιος αμυντικός και μπορεί να αγωνιστεί με την ίδια αποτελεσματικότητα και στα δύο άκρα της άμυνας.Ανήκει
στην Μπάγερν Μονάχου και είναι διεθνής με την Εθνική ομάδα της Γερμανίας.
Θεωρείται ένας από τους καλύτερους πλάγιους μπακ στον κόσμο, όπως φαίνεται από την επιλογή του για την καλύτερη 23άδα του Μουντιάλ της Γερμανίας (Mastercard All Star Team) το 2006, την καλύτερη 23άδα του Ευρωπαϊκού Πρωταθλήματος 2008 και την καλύτερη 11άδα του Μουντιάλ του 2010, την επιλογή του στο βραβείο της ΟΥΕΦΑ για την ομάδα της χρονιάς (UEFA Team of the Year) το 2006 και το 2008, και στο αντίστοιχο βραβείο της ΦΙΦΑ (FIFA Team of the Year) το 2008.
Είναι γνωστός για το εκπληκτικό ρυθμό του, την ντρίμπλα και ακριβείς ικανότητες αντιμετώπισης των αντιπάλων, καθώς και μικρό ανάστημα του.
Καριέρα
Ο Φιλίπ Λαμ ξεκίνησε από τις ακαδημίες της Μπάγερν Μονάχου, πήγε στην ομάδα σε ηλικία 11 ετών.
Επαγγελματικά ξεκίνησε από τη δεύτερη ομάδα του γερμανικού συλλόγου Μπάγερν Μονάχου το 2001 που αγωνιζόταν στην 3η κατηγορία του Γερμανικού ποδοσφαίρου.
Το 2003 πήγε ως δανεικός στην ΦφΜ Στουτγκάρδη ως αλλαγή του βασικού δεξιού μπακ Αντρέα Χίνκελ έκανε το ντεμπούτο του στην Μπουντεσλίγκα την πρώτη αγωνιστική της σεζόν 2003-04 κατά της Χάνσα Ροστόκ όμως ο προπονητής Φέλιξ Μάγκατ τον δοκιμάσει σε διαφορετικές θέσεις και τελικά κατέληξε να παίζει ως αριστερός μπάκ.
Κατά τη δεύτερη σεζόν στη ΦφΜ Στουτγκάρδη (2004-2005) ο Λαμ δυσκολεύτηκε αρκετά.
Μετά το Ευρωπαϊκό Πρωτάθλημα Ποδοσφαίρου 2004 και η συνακόλουθη μικρότερη διάρκεια των διακοπών του είχε δυσκολίες να ακολουθήσει την τακτική και το σύστημα του νέου προπονητή Ματίας Ζάμμερ Ωστόσο, έκανε ακόμα 16 εμφανίσεις με την ομάδα ως τα Χριστούγεννα εκείνης της σεζόν.
Τον Ιανουάριο του 2005 ο Φιλίπ Λαμ υπέστη κάταγμα στο δεξί του πόδι έτσι έμεινε στο περιθώριο για τέσσερις μήνες, κάνοντας την επιστροφή του στις 9 Απριλίου 2005.Όμως
περίπου πέντε εβδομάδες αργότερα (17 Μαΐου 2005) ο ίδιος όμως τραυματίστηκε εκ νέου, αυτή τη φορά μια ρήξη χιαστού ήταν που έδωσε τέλος στην εποχή του δανεισμού στην ΦφΜ Στουτγκάρδη.
Τον Ιούλιο του 2005 ο Λαμ επέστρεψε στην Μπάγερν Μονάχου, η ρήξη χιαστού που είχε υποστεί ακριβώς πριν από την επιστροφή του στην δράση στο τέλος του Νοεμβρίου κάνει πρώτα δύο εμφανίσεις για τον ερασιτεχνική ομάδα της Μπάγερν και στη συνέχεια κάνει την πρώτη του εμφάνιση στην Μπουντεσλίγκα με την Μπάγερν τον Νοέμβριο του 2005 κατά της Αρμίνια Μπίλεφελντ.
Την πρώτη του σεζόν μοιράστηκε του αγώνες της ομάδας με τον πιο έμπειρο Λιζαραζού αλλά από την επόμενη σεζόν έγινε βασικό μέλος τής ομάδας το καλοκαίρι του 2008 κυκλοφόρησαν φήμες ότι θα μεταγραφόταν στην Μπαρτσελόνα αλλά τελικά έμεινε στην Μπάγερν υπογράφοντας νέο συμβόλαιο ως το 2012.
Εθνική ομάδα
Ο Λαμ ξεκίνησε τη διεθνή καριέρα του στην εθνική ομάδα κάτω των 19 ετών.
Ήταν μέλος της ομάδας που κέρδισε το ασημένιο μετάλιο για τη Γερμανία στο Ευρωπαϊκό πρωτάθλημα κάτω των 19 ετών το 2002 παίζοντας σε όλα τα παιχνίδια στο τελικό τουρνουά και σκοράροντας ένα κρίσιμο γκολ στο 90ο λεπτό (2-3) εναντίον της Αγγλίας σε ένα παιχνίδι που έληξε 3-3.Ο
νεαρός εντυπωσίασε των Ρούντι Φέλερ και στις 18 Φεβρουαρίου 2004 το πρώτο παιχνίδι του ήταν μια νίκη 2-1 επί της Κροατίας, όπου έπαιξε τα 90 λεπτά και επιλέχθηκε ως ο άνθρωπος του αγώνα από το γερμανικό ποδοσφαιρικό περιοδικό Kicker.
Ήταν επίσης μέρος της ομάδας της Γερμανίας στο Ευρωπαϊκό Πρωτάθλημα Ποδοσφαίρου 2004 στην Πορτογαλία και έπαιξε 90 λεπτά και στα τρία παιχνίδια.
Αγωνίστηκε με την εθνική της χώρας του και στο Ευρωπαϊκό Πρωτάθλημα Ποδοσφαίρου 2008 αλλά και στο Παγκόσμιο Κύπελλο Ποδοσφαίρου 2010, όπου ήταν αρχηγός.
Τίτλοι
