Παγκόσμιο Κύπελλο Ποδοσφαίρου Ενόπλων
To Παγκόσμιο Κύπελλο Ποδοσφαίρου Ενόπλων (αγγλ.:
World Military Cup) ή Παγκόσμιο Πρωτάθλημα του ΣΙΣΜ, όπως είναι γνωστό στην Ελλάδα, είναι διεθνής ποδοσφαιρική διοργάνωση μεταξύ των Εθνικών Ενόπλων διαφόρων χωρών.
Τη διοργανώνει το Διεθνές Συμβούλιο Στρατιωτικού Αθλητισμού ή ΣΙΣΜ όπως έχει επικρατήσει στα ελληνικά από τα γαλλικά αρχικά: CISM (γαλ.
Conseil International du Sport Militair).
Ιστορικό
Η διοργάνωση ξεκίνησε το 1946.
Η αρχική ονομασία ήταν World Military Championship: Παγκόσμιο Πρωτάθλημα Ενόπλων ή Παγκόσμιο Στρατιωτικό Πρωτάθλημα.
Το 2001 καθιερώθηκε η σημερινή ονομασία: World Military Cup: Παγκόσμιο Κύπελλο Ενόπλων ή Παγκόσμιο Στρατιωτικό Κύπελλο.
Ως το 1969 διεξαγόταν κάθε χρόνο.
Στη συνέχεια καθιερώθηκε η διεξαγωγή ανά διετία τις μονές χρονιές, με εξαίρεση τη διοργάνωση του 1971 που διεξήχθη το 1972 και του 1985 που ματαιώθηκε.
Από το 1995 που καθιερώθηκαν οι Παγκόσμιοι Στρατιωτικοί Αγώνες (αγγλ.:
Military World Games) όλων των αθλημάτων, ένα είδος στρατιωτικής ολυμπιάδας που γίνεται ανά τετραετία, το παγκόσμιο ποδοσφαιρικό τουρνουά εντάχθηκε σε αυτούς αλλά την ενδιάμεση διετία διεξάγεται ανεξάρτητα.
Η Ελλάδα έχει ιδιαίτερη επιτυχία στο πρωτάθλημα ενόπλων με έξι τίτλους, τρεις δεύτερες και τρεις τρίτες θέσεις.
Στο πρωτάθλημα ενόπλων έχει επιδείξει την μεγαλύτερη διεθνή ποδοσφαιρική διάκριση η Κύπρος, όταν τερμάτισε τέταρτη το 1995.
Το 2001 ξεκίνησε η αντίστοιχη γυναικεία διοργάνωση, το Παγκόσμιο Στρατιωτικό Πρωτάθλημα Γυναικών: World Military Women's Championship.
Άνδρες
* Διεξήχθη στο πλαίσιο των Παγκόσμιων Στρατιωτικών Αγώνων.
Γυναίκες
