Σπυρίδων Μαγγίνας
Ο Σπυρίδων Μαγγίνας ήταν Έλληνας ακαδημαϊκός και εθνικός ευεργέτης.
Βιογραφικά στοιχεία
Γεννήθηκε στην Αθήνα στις 16 Ιανουαρίου 1839.
Πατέρας του ήταν ο Αναστάσιος.
Πήγε σχολείο στην Αθήνα και μετά το γυμνάσιο γράφτηκε τον Σεπτέμβριο του 1856 στην Ιατρική Σχολή του Εθνικού Πανεπιστημίου.
Αναγορεύτηκε διδάκτωρ της Ιατρικής το 1862 με βαθμό άριστα.
Υπηρέτησε δέκα χρόνια ως βοηθός σε στρατιωτικό νοσοκομείο και μετά πήγε στην Ευρώπη.
Παρακολούθησε ειδικά μαθήματα τρία χρόνια στο Παρίσι και δύο χρόνια στην Βιέννη.
Επέστρεψε στην Αθήνα το 1870 και έγινε υφηγητής της χειρουργικής Παθολογίας στο Πανεπιστήμιο.
Το 1874 διορίστηκε έκτακτος καθηγητής και το 1880 καθηγητής του ίδιου μαθήματος.
Μετά τον θάνατο του Θεόδωρου Αρεταίου (1893) διορίστηκε διευθυντής της χειρουργικής κλινικής.
Διαβίωσε άγαμος και πέθανε στις 16 Νοεμβρίου 1920 αφήνοντας αξιόλογη περιουσία, η οποία περιήλθε στο Πανεπιστήμιο.
Πηγές
