Αμπρούτσο
Το Αμπρούτσο (ιταλ.
Abruzzo, aˈbruttso) είναι περιφέρεια της Ιταλίας, με το δυτικό της όριο να βρίσκεται λιγότερο από 50 μίλια ανατολικά της Ρώμης.
Το Αμπρούτσο συνορεύει με την περιοχή του Μάρκε στα βόρεια, το Λάτιο στα δυτικά και νοτιοδυτικά, το Μολίζε στα νοτιοανατολικά, και την Αδριατική Θάλασσα στα ανατολικά.
Αν και γεωγραφικά είναι περισσότερο κεντρική παρά νότια περιοχή, το ISTAT (η Ιταλική στατιστική αρχή) το θεωρεί μέρος της Νότιας Ιταλίας, ένα ίχνος της ιστορικής σύνδεσης του Αμπρούτσο με το Βασίλειο των Δύο Σικελιών.
Γεωγραφία
thumb|left|Το Κόρνο Γκράντε στον ορεινό όγκο Γκραν Σάσσο, την υψηλότερη κορυφή των Απεννίνων.
Η περιοχή βρίσκεται στο κέντρο της Ιταλικής χερσονήσου αντικρύζοντας την Αδριατική, την ακολουθεί κατά μήκος 150 km παραλιών και βράχων.
Με μια έκταση 10794 km2, και συνορεύει στα ανατολικά με την Αδριατική και στα δυτικά με τα Απέννινα, είναι μια από τις πιο ορεινές περιοχές στην Ιταλία (το Κόρνο Γκράντε στον ορεινό όγκο Γκραν Σάσσο, σε 2914 m2, είναι η υψηλότερη κορυφή στα Απέννινα).
Οι ποταμοί, αν και πολλοί, είναι όλοι εποχιακοί εκτός από τους μεγαλύτερους - τον Πεσκάρα και τον Σάνγκρο.
Στο εσωτερικό είναι τα 500 km 2 του Εθνικού Πάρκου του Αμπρούτσο, όπου επιβιώνουν σπάνια δείγματα Μεσογειακής πανίδας και χλωρίδας (αίγαγροι, λύκοι, αρκούδες, χρυσαετοί).Το
κλίμα ποικίλει - θερμό και ξηρό στην ακτή, αλπικό κλίμα στο ορεινό εσωτερικό.
Μεγάλοι δρόμοι και σιδηροδρομικές γραμμές συνδέουν την περιοχή με τα νότια, δυτικά και βόρεια της Ιταλίας και την υπόλοιπη Ευρώπη.
Ιστορία
thumb|left|Η εκκλησία της Σάντα Μαρία ντι Κολλεμάτζιο στην Λ' Άκουιλα, όπως ήταν πριν καταστροφικό σεισμό της 6 Απριλίου 2009
Οι άνθρωποι έχουν κατοικήσει το Αμπρούτσο από την Νεολιθική εποχή.
Ένας σκελετός από την Lama dei Peligni στην επαρχία του Κιέτι έχει ραδιομετρικά χρονολογηθεί στο 6.540 π.Χ.
Το όνομα Αμπρούτσο φαίνεται να προέρχεται από το Λατινικό "Praetutii (Πραιτούττιοι) " το οποίο έγινε "Aprutium", αν και στην Ρωμαϊκή εποχή η περιοχή ήταν γνωστή σε διάφορες εποχές ως Picenum, Sabina et Samnium, Flaminia et Picenum και/ή Campania et Samnium.
Αυτή η περιοχή ήταν γνωστή ως Aprutium τον Μεσαίωνα, όπως παραδίδεται από τέσσερις πιθανές πηγές.
Πολλοί πιστεύουν ότι το όνομα πρόκειται για παραφθορά του ονόματος Πραιτούτιουμ (Praetutium), ή του ονόματος των κατοίκων, Πραιτούττιοι, που αντικατέστησε το όνομα της κυριότερης πόλης τους Interamnaes, το σημερινό Τέραμο.
Άλλες ετυμολογίες είναι από το λατινικό "aper" (κάπρος), οπότε το Aprutium ήταν "η γη των κάπρων", ή από το "abruptum" (τραχύς, απότομος).
Μια πιο πρόσφατη ετυμολογία είναι από την λατινική έκφραση "a Bruttiis" (από τους Bruti), δηλαδή από τη γη που καταλάμβαναν ο λαός των Bruzi, οι οποίοι είχαν μετακινηθεί νότια για να καταλάβουν την περιοχή της Καλάμπρια.
Μέχρι το 1963 ήταν μέρος της περιφέρειας Αμπρούτσο ε Μολίζε ως Abruzzi μαζί με το Μολίζε.
Ο όρος Abruzzi προέρχεται από την εποχή που η περιοχή ήταν μέρος του Βασιλείου των Δύο Σικελιών και το έδαφος διοικείτο ως Abruzzo Citeriore (Εγγύς Αμπρούτσο) και Abruzzo Ulteriore I και II (Άπω Αμπρούτσο I και II ), που ήταν πλησιέστερα και μακρύτερα από τη Νάπολη, την πρωτεύουσα του βασιλείου.
Κυβέρνηση και πολιτικά
thumb|400px|Οι επαρχίες του Αμπρούτσο
Η περιοχή διαιρείται σε 4 επαρχίες:
Αναφορές
