Άγιοι Θεόδωροι Αγίας Μαρίνας Χανίων
Το νησιωτικό σύμπλεγμα Άγιοι Θεόδωροι αποτελείται από δύο νησίδες, τον Άγιο Θεόδωρο και μια άλλη μερικά μέτρα πιο βόρεια, η οποία ονομάζεται Μικρός Άγιος Θεόδωρος.
Βρίσκονται βόρεια του Πλατανιά και διοικητικά ανήκουν στον δήμο Χανίων.
Σύμφωνα με την απογραφή του 2001 είναι και τα δυο ακατοίκητα.
Το όνομά του το πήρε από την εκκλησία των Αγιών Θεοδόρων που βρίσκεται σήμερα μισοερειπομένη στο νησί . Το νησί στα νότια διαθέτει μια μεγάλη σπηλιά με τοξωτή είσοδο.
Στην αρχαιότητα ονομαζόταν Ακοίτιον και σύμφωνα με την μυθολογία δημιουργήθηκε όταν ο Ποσειδώνας μετέτρεψε ένα τεράστιο κήτος μαζί με το μικρό του σε βράχο.
Το όνομά του σημαίνει αυτό που δεν κατοικείται.
Στους τοπικούς θρύλους αναφέρεται ότι ο Άγιος Γεώργιος ή η Αγία Μαρίνα δημιούργηθαν το νησί όταν έκαναν μια αρκούδα που ταλαιπωρούσε τους ανθρώπους πέτρα.
Κατά την ενετοκρατία, το νησί ονόμαστηκε San Thodoro και το 1574 κατασκεύασαν στο νησί δύο φρούρια για να προστατεύσουν την ακτή του Πλατανιά.
Το ένα φρούριο, αυτό πιο χαμηλά ονομάστηκε φρούριο του Αγίου Φαγκίσκου και αυτό σε ψηλότερο έδαφος, φρούριο του Αγίου Θεοδώρου ή Τουρλουρού.
Το νησί καταλήφθηκε το 1645 από τους Τούρκους ύστερα από σφοδρή μάχη, όταν η φρουρά του νησιού, 70 ατόμων, για να μη παραδωθεί στον εχθρικό στρατό έβαλε φωτιά στην πυριτιδαποθήκη και το φρούριο ανατινάχθηκε μαζί με τους φρουρούς και όσους Τούρκους είχαν αποβιβαστεί.
Από τότε τα φρούρια δεν έχουν χρησιμοποιηθεί.
Χάρτης
[ ]
