Νεκρόπολη Τείχους του Κρεμλίνου
H Nεκρόπολη του Τείχους του Κρεμλίνου βρίσκεται στην Κόκκινη Πλατεία (Красная площадь) της Μόσχας.
Μπροστά στα τείχη του Κρεμλίνου κυριαρχεί το επιβλητικό Μαυσωλείο του Λένιν, όπου είχε ταριχευθεί και τοποθετηθεί ο ηγέτης της Οκτωβριανής Επανάστασης στη Ρωσία Βλαντίμιρ Λένιν (1870 – 1924).
Το Μαυσωλείο έχει σχεδιάσει σε μνημειακό ρυθμό και σχήμα πυραμίδας ο Ρώσος αρχιτέκτονας Αλεξέι Σούσεφ (Aleksey Shchusev, 1873 -1949).
Μετά τη διάλυση της Σοβιετικής Ένωσης, η ρωσική κυβέρνηση συζητά - δίχως να έχει ληφθεί ακόμη απόφαση - την απομάκρυνση της σορού του Λένιν από το Μαυσωλείο, προκειμένου να ενταφιαστεί.
Πίσω από το Μαυσωλείο του Λένιν και μπροστά στο Τείχος του Κρεμλίνου βρίσκονται οι τάφοι άλλων ηγετών του κομμουνιστικού κόμματος.
Ανάμεσα σ' αυτούς είναι οι διάδοχοι του Λένιν στην ηγεσία του κομμουνιστικού κόμματος Ιωσήφ Στάλιν (1879 – 1953), Λεονίντ Μπρέζνιεφ (1906 – 1982) και Γιούρι Αντρόπωφ (1914 – 1984).
Επίσης, στη νεκρόπολη του Τείχους του Κρεμλίνου βρίσκονται οι τάφοι της Κρούπσκαγια (1869 – 1939), συζύγου του Λένιν, του πρώτου ανθρώπου που ταξίδεψε στο διάστημα Γιούρι Γκαγκάριν (1934 – 1968) και του συγγραφέα Μαξίμ Γκόρκι (1868 – 1936).
Είναι ακόμη θαμμένος εκεί ο Αμερικανός δημοσιογράφος Τζον Ριντ (1887 – Μόσχα 1920), συγγραφέας του πολυδιαβασμένου βιβλίου "Δέκα ημέρες που συγκλόνισαν τον κόσμο" (1919), το οποίο αποτελεί χρονικό της Οκτωβριανής Επανάστασης στη Ρωσία.
Το τελευταίο πρόσωπο που τάφηκε στο Τείχος του Κρεμλίνου το Δεκέμβριο του 1984 ήταν ο στρατάρχης και Υπουργός Άμυνας της Σοβιετικής Ένωσης Ντμίτρι Ουστίνοφ (1908 – 1984).
Πηγές
