Ίρβινγκ Μανάττ
Ο Ίρβινγκ Μανάττ (G.
Irving Manatt) ήταν Αμερικανός ελληνιστής φιλόλογος, διπλωμάτης και περιηγητής του 19ου αιώνα.
Συγκεκριμένα ήταν καθηγητής των Ελληνικών και δίδασκε στο Πανεπιστήμιο Μπράουν και κατά το χρονικό διάστημα 1889 - 1893 είχε αναλάβει πρόξενος των ΗΠΑ στην Αθήνα.
Η αγάπη του όμως για την Ελλάδα και τον ελληνικό πολιτισμό τον παρακίνησε να επισκεφθεί ξανά τη Χώρα το 1899, το 1905 και το 1913.
Κατά τις επισκέψεις του αυτές ταξίδεψε κυρίως στις Κυκλάδες, Άνδρο, Τήνο, Πάρο, Νάξο και Ίο απ΄ όπου και κατέγραψε τις εντυπώσεις του με πολύ γλαφυρό τρόπο στο βιβλίο που εξέδωσε αργότερα με τον τίτλο "Aegean Days" (= Αιγαιοπελαγίτικες μέρες ή Μέρες του Αιγαίου).
Οι "Μέρες του Αιγαίου" εκδόθηκαν στο Λονδίνο το 1913, και θεωρείται σήμερα μία από τις σημαντικότερες λαογραφικές πηγές των Κυκλάδων της περιόδου εκείνης.
