Βιοχάλκο
Η Βιοχάλκο Α.Ε.
είναι ελληνική βαριά βιομηχανία που δραστηριοποιείται στους χώρους του χαλκού, του αλουμινίου, το χαλύβδου και των καλωδίων.
O όμιλος ιδρύθηκε το 1937 και αποτελείται από 80 περίπου θυγατρικές.
Ο πρόεδρος Νικόλαος Στασινόπουλος είναι ένας από τους πλουσιότερους επιχειρηματίες της Ελλάδας.
Tο μέγεθος του ομίλου γίνεται εμφανές από το γεγονός ότι συνεισφέρει το 12 τις εκατό των εξαγωγών της χώρας.
Ο κύκλος εργασιών του ομίλου για το 2009 κυμάνθηκε στα €2.3 δις, ενώ σημείωσε ζημιές €261.2
εκατ. Εισήχθηκε στο Χρηματιστήριο Αθηνών το 1947 και η μετοχή της περιλαμβάνεται στο δείκτη FTSE/Athex 20, ενώ 7 θυγατρικές του ομίλου είναι κι αυτές εισηγμένες στο ΧΑΑ: οι Σιδενόρ, Ετέμ, Ελβάλ, Ελληνικά Καλώδια, Χαλκόρ, Σίδμα και Σωληνουργία Κορίνθου.
Ο όμιλος Βιοχάλκο έχει σημαντικές επενδύσεις στη Ρουμανία, τη Βουλγαρία και το Ηνωμένο Βασίλειο, ενώ η θυγατρική Σιδενόρ σύναψε το 2008 συμφωνία συνεργασίας με την αμερικάνικη Nucor.
Παράλληλα ο όμιλος έχει δηλώσει τις προθέσεις του για επέκταση στη Ρωσία και τη Σερβία.
Ο όμιλος έχει στην κατοχή του μεγάλο αριθμό ακινήτων στην Ελλάδα και τα Βαλκάνια, σε βαθμό που εικάζεται η δημιουργία χωριστής εταιρίας ανάπτυξης ακινήτων.
Πηγές
