Φώτης Μεσθεναίος
Ο Φώτης Μεσθεναίος ήταν Έλληνας σκηνοθέτης και σεναριογράφος.
Έγινε περισσότερο γνωστός από τη σκηνοθεσία της επιτυχημένης τηλεοπτικής σειράς Το Μινόρε της αυγής.
Βιογραφία
Γεννήθηκε το 1931 και ήταν ανεψιός του ρεμπέτη Μήτσου Περδικόπουλου, ο οποίος έγραψε το τραγούδι Το μινόρε της αυγής . Εργάστηκε τη δεκαετία του ' 60 ως φωτογράφος και σκηνοθέτης ταινιών μικρού μήκους.
Στα τέλη της δεκαετίας του 1970 έγινε γενικός διευθυντής της ΕΡΤ . Το 1983 σκηνοθέτησε για την κρατική τηλεόραση τη δημοφιλή σειρά για το ρεμπέτικο Το μινόρε της αυγής, η οποία συνεχίστηκε και σε έναν δεύτερο κύκλο επεισοδίων, ως το 1984.
Το 1986 έπαιξε στην ταινία του Δημήτρη Παναγιωτάτου Η νύχτα με τη Σιλένα . Το κύκνειο άσμα του ήταν η τηλεοπτική σειρά της ΕΤ-1, Σαν τα τρελά πουλιά, το 1987.
Απεβίωσε στις 12 Φεβρουαρίου 1988 .
Φιλμογραφία
Πηγές
