Μελέτιος Μελετόπουλος
Ο Μελέτιος Μελετόπουλος (1760;-1821) ήταν ο σημαντικότερος εκπρόσωπος ιστορικής λακωνικής οικογένειας, η ύπαρξη της οποίας καταγράφεται για πρώτη φορά στην απογραφή των Ενετών το 1699.
Προεστός του Μυστρά προεπαναστατικά, βεκίλης (εκπρόσωπος της περιοχής του) στην Κωνσταντινούπολη το 1814, μυημένος Φιλικός, έλαβε μέρος στην συνάντηση των Πελοποννησίων προεστών στο Αίγιο, όπου ουσιαστικά αποφασίστηκε η έκρηξη της Επανάστασης.
Τον Φεβρουάριο μετέβη εθελοντικά ως όμηρος στην Τρίπολη, στις φυλακές της οποίας πέθανε από τύφο,λίγο πριν την απελευθέρωση της πόλης από τον Κολοκοτρώνη.
Το όνομά του αναγράφεται στην αναθηματική στήλη στην πλατεία του Άρεως στην Τρίπολη.
