Δραβήσκος Σερρών
Ο Δραβήσκος είναι χωριό του νομού Σερρών βρίσκεται στο νοτιοανατολικό τμήμα του νομού, στην επαρχία Φυλλίδος, αριστερά του ποταμού Αγγίτη, 46 χλμ.
ΝΑ της πόλης των Σερρών και ανατολικά του όρους Παγγαίο, σε υψόμετρο 100 μέτρων.
Υπάγεται διοικητικά στον δήμο Νέας Ζίχνης.
Έως το 1926 ονομαζόταν Ζδράβικ.
Ιστορία
Στην αρχαιότητα ο Δραβήσκος ήταν θρακική πόλη της Ανατολικής Μακεδονίας στην περιοχή της Ηδωνίδας, περίπου 12 χιλιόμετρα βόρεια της Αμφίπολης.
Τα ερείπιά της έχουν εντοπιστεί λίγο δυτικότερα του σημερινού χωριού, στην τοποθεσία "Φραγκάλα" . Το 465 π.Χ Θράκες πελταστές συνέτριψαν εκεί την οπλιτική φάλαγγα 2.500-3.000
Αθηναίων αποίκων της πόλης των Εννέα Οδών, οι οποίοι προχωρούσαν στη θρακική ενδοχώρα με σκοπό την κατάληψη των προσοδοφόρων χρυσωρυχείων της.
Πληθυσμιακή Εξέλιξη
Εκκλησιαστική υπαγωγή
Ο Δραβήσκος υπάγεται εκκλησιαστικά στην Ιερά Μητρόπολη Ζιχνών και Νευροκοπίου.
Υφίστανται δύο ναοί αφιερωμένοι ο μεν ένας στον ΄΄Αγιο Αθανάσιο και ο έτερος στη Μεταμόρφωση του Σωτήρος.
