Δόξα Βύρωνα
Η Δόξα Βύρωνα ιδρύθηκε το 1945.
Η πρώτη έδρα της ομάδας ήταν στην περιοχή Αμυγδαλιές που βρισκόταν πίσω από το σκοπευτήριο.
Την περίοδο 1963-64 αγωνίστηκε στη Β Εθνική και κατέλαβε τη 10η θέση στον 1ο όμιλο με αποτέλεσμα να υποβιβαστεί.
Είχε 12 νίκες (με πιο σημαντική αυτή με 1-0 επί της Παναχαϊκής στην Πάτρα), 7 ισοπαλίες και 9 ήττες.
Μετά από 11 χρόνια παραμονής σε μικρότερες κατηγορίες επανήλθε στη Β Εθνική την περίοδο 1974-75.
Πραγματοποίησε κακή εμφάνιση και κατετάγη τελευταία (20η) στο 2ο όμιλο με 4 νίκες, 6 ισοπαλίες και 28 ήττες και με αρνητικό ρεκόρ τερμάτων (36-109).
Χαρακτηριστικό παιχνίδι της περιόδου ήταν το εντυπωσιακό ματς εναντίον του Πανασπροπυργιακού που έληξε με νίκη της Δόξας 6-5.
Η Δόξα επανήλθε στη Β Εθνική την περίοδο 1991-92 και κατετάγη 8η με 10 νίκες, 14 ισοπαλίες και 10 ήττες και με εντυπωσιακές εκτός έδρας επιτυχίες επί του Ιωνικού με 2-3 και του Αιγάλεω με 2-4.
Την επόμενη χρονιά (1992-93) κατέλαβε την τελευταία θέση (18η) με 8 νίκες, 10 ισοπαλίες και 16 ήττες.
Εκείνη τη χρονιά εντυπωσίασαν οι νίκες επί του Παναιτωλικού με 4-0 στο Αγρίνιο και επί της πρωταθλήτριας Νάουσας με 2-0 στο Βύρωνα.
Επανήλθε στη Β Εθνική την περίοδο 1995-96 και κατετάγη 8η με 14 νίκες, 7 ισοπαλίες και 13 ήττες, ενώ την επόμενη χρονιά (1996-97) τερμάτισε 9η με 16 νίκες, 4 ισοπαλίες και 14 ήττες.
Οι εκτός έδρας επιτυχίες εκείνης της χρονιάς που έκαναν αίσθηση είναι το 2-4 στις Σέρρες επί τουΠανσερραϊκού και το 0-7 στον Πύργο επί του Πύργου 79.
Την περίοδο 1997-98 κατέλαβε την 12η θέση με 11 νίκες, 9 ισοπαλίες και 14 ήττες.
Έμεινε αήττητη στα 2 παιχνίδια που έδωσε με τον Άρη (0-0 στο Βύρωνα και 1-1 στο Χαριλάου).
Η επόμενη χρονιά (1998-99) ήταν και η τελευταία της στη Β Εθνική.
Κατέλαβε την 15η θέση με 8 νίκες, 13 ισοπαλίες και 13 ήττες.
Σημαντική επιτυχία της χρονιάς η νίκη με 0-1 στο Αλκαζάρ επί της Λάρισας.
Έκτοτε και μετά την απουσία του κ. Στάικου από τα διοικητικά της ομάδας και με τεράστια οικονομικά προβλήματα, η ομάδα της Δόξας αρχίζει να πέφτει κατηγορίες φτάνοντας την Γ' ερασιτεχνική κατηγορία.
Την περίοδο 2009-10 η Δόξα επανήλθε στο Α'τοπικό πρωτάθλημα, ενώ το 2013 πέτυχε την άνοδό της στη Γ΄ Εθνική.
Πηγές
