Η Ζωή της Άλλης
Η ζωή της άλλης είναι ο τίτλος της δραματικής σειράς του Mega, η οποία ξεκίνησε να προβάλλεται στις 27 Σεπτεμβρίου του 2009.
Στη σειρά πρωταγωνιστούν η Κάτια Δανδουλάκη και οι Ευδοκία Ρουμελιώτη και Αθηνά Οικονομάκου.
Από την πρώτη κιόλας μέρα τα νούμερα τηλεθέασης ήταν εξαιρετικά, πράγμα που οδήγησε το κανάλι στην απόφαση να συνεχίσει τη σειρά για δεύτερη και τρίτη χρονιά.
"Η ζωή της άλλης" είναι βασισμένη από το μεξικάνικο σίριαλ "Querida enemiga" (αγαπημένη εχθρός).
Ο Γιώργος Χρυσοβιτσάνος επιμελείται την απόδοση του σεναρίου, ο Δημήτρης Αρβανίτης υπογράφει τη σκηνοθεσία.
Υπόθεση
Η Κάτια Καλλιφατίδη είναι μια πανίσχυρη γυναίκα που όλοι πρέπει να υπακούν στις διαταγές της.
Η Ελπίδα και η Ξένια είναι αχώριστες φίλες και ζουν σε ένα ίδρυμα στο Ναύπλιο.
Η Ελπίδα έχει όνειρο να γίνει διάσημη σεφ και να σπουδάσει στην Αθήνα.
Η Ξένια κρυφά μισεί την Ελπίδα γιατί το παίζει πάντα καλή.
Μια μέρα η Ξένια ανακαλύπτει ότι η Ελπίδα είναι εγγονή της Κάτιας Καλλιφατίδη και ότι η ίδια βρέθηκε νεογέννητη σε κάδο απορριμάτων.
Έτσι βρίσκει την ευκαιρία και αποφασίζει να της κλέψει τη ζωή.
Πηγαίνει στην Αθήνα, βρίσκει την Κάτια και παρουσιάζεται αυτή σαν εγγονή της.
Εκείνη μην έχοντας άλλη επιλογή την παίρνει στο σπίτι της και παρουσιάζει την Ξένια σαν μακρινή ανιψιά της.
Η Ελπίδα έρχεται και αυτή στην Αθήνα μπαίνοντας στη σχολή μαγειρικής και δουλεύοντας προσωρινά στην εταιρία της Κάτιας Καλλιφατίδης όπου γνωρίζει την Ντορίτα και την Μαίρη που την φιλοξενούν.
Όλα της πάνε καλά, αφού γνωρίζει και τον έρωτα της ζωής της το Στέφανο Στη συνέχεια όμως με βοήθεια της Ξένιας ο Στέφανος χωρίζει με την Ελπίδα και κάνει σχέση με την Ξένια,ενώ η Ελπίδα τα φτιάχνει με τον καθηγητή της Χάρη Γίανναρη.
Οι δυο φίλες απομακρύνονται προσπαθώντας η καθεμία να κάνει τα όνειρα της πραγματικότητα.
Στο τέλος όμως η αλήθεια θα αποκαλυφθεί και η αγάπη θα κερδίσει.
Όμως κατά την διάρκεια της βασικής ιστορίας βλέπουμε και άλλες ιστορίες όπως του Νικόλα και της Ντορίτας, του Σωτήρη (ενός συνάδελφου του Στέφανου), της Τόνιας και της Θάλειας με τον πατέρα της τον Μιχάλη.
Διανομή
Διασκευή σεναρίου: Γιώργος Χρυσοβιτσάνος Σκηνοθεσία: Δημήτρης Αρβανίτης, Θανάσης Ιατρίδης, Γιάννης Σπυρώνης Εκτέλεση Παραγωγής: ΑΝΩΣΗ
