Music Fund
thumb| Η οργάνωση Music Fund συγκεντρώνει, από το 2005, μουσικά όργανα και μεριμνά για την επαγγελματική εκπαίδευση των επισκευαστών μουσικών οργάνων σε αναπτυσσόμενες ή υπό εμπόλεμη κατάσταση χώρες.
Η "Music Fund" γεννήθηκε από τη συνέργεια της μη κερδοσκοπικής οργάνωσης OXFAM-Αλληλεγγύη και του μουσικού συνόλου Ictus.
Το 2005, ένα χρόνο μετά τη δημιουργία της, η Music Fund οργανώνει την πρώτη συγκέντρωση οργάνων.
Από την αρχή, η πρωτοβουλία γνωρίζει πρωτοφανή επιτυχία και συγκεντρώνει περισσότερα από 500 μουσικά όργανα . Μερικούς μήνες αργότερα, τον Δεκέμβριο του 2005, οργανώνεται η πρώτη αποστολή και τα μουσικά όργανα προωθούνται στην Παλαιστίνη και το Ισραήλ.
Η επιχείρηση στέφεται από επιτυχία που οδηγεί σε επανάληψή της, τα επόμενα χρόνια, στο Κογκό (Κινσάσα ) και τη Μοζαμβίκη (Μαπούτο).
Η έλλειψη ή η απουσία μουσικών οργάνων στις χώρες αυτές παραμένει σοβαρό πρόβλημα.
Για το λόγο αυτό, συγκεντρώνονται μουσικά όργανα σε τακτά χρονικά διαστήματα σε όλη την Ευρώπη προς όφελος της Music Fund, τα οποία και διανέμονται σε σχολές μουσικής αφού πρώτα επισκευαστούν.
Η συντήρηση των οργάνων αποτελεί τη δεύτερη προτεραιότητα της Music Fund.
Για το σκοπό αυτό οργανώνεται η επί τόπου εκπαίδευση, στις σχολές μουσικής που συμμετέχουν στην προσπάθεια, με τη μορφή πρακτικής άσκησης ή εργαστηρίων.
Στα πλαίσια της επιμόρφωσης, οι σπουδαστές που έχουν εξασφαλίσει υποτροφία στέλνονται για μεγάλα χρονικά διαστήματα σε ειδικές σχολές και συμμετέχουν σε σεμινάρια πρακτικής άσκησης σε ατελιέ ειδικών, υποστηρικτών της οργάνωσης, στην Ευρώπη.
Η αποκτηθείσα τεχνογνωσία τους επιτρέπει τη συντήρηση των οργάνων και εγγυάται τη συνέχιση των δράσεων της Music Fund.
Η βιωσιμότητα του όλου εγχειρήματος βασίζεται στις προσπάθειες των ανθρώπων αυτών.
