Σόνικ ο Σκατζόχοιρος
Ο Σόνικ ο Σκαντζόχοιρος (Αγγλικά: Sonic The Hedgehog / Ιαπωνικά: ソニック・ザ・ヘッジホッグ Sonikku za Hejjihoggu) είναι φανταστικός χαρακτήρας και ο βασικός πρωταγωνιστής της σειράς βιντεοπαιχνιδιών Sonic The Hedgehog που κυκλοφορεί απ' την εταιρεία Sega.
Ο Σόνικ πέρα από βιντεοπαιχνίδια έχει πρωταγωνιστήσει και σε αρκετά κόμικς και κινούμενα σχέδια.
Το πρώτο παιχνίδι της σειράς κυκλοφόρησε στις 23 Ιουνίου 1991, με σκοπό η Σέγκα να βρει έναν ήρωα που θα αντικαταστήσει την πρώην μασκότ της τον Άλεξ Κίντ (Alex Kidd) και να ανταγωνιστεί την επιτυχία του Σούπερ Μάριο (Super Mario) και του Λινκ (Link), οι μασκότ της αντίπαλης Nintendo.
Από τότε ο Σόνικ έχει αναγνωριστεί ως η επίσημη μασκότ της Sega και ένας από τους πιο γνωστούς χαρακτήρες βιντεοπαιχνιδιών, με πωλήσεις βιντεοπαιχνιδιών που φτάνουν τα 70 εκατομμύρια παγκοσμίως.
Είναι δημιούργημα του καλλιτέχνη Ναότο Οσίμα, του σχεδιαστή Χιροκάζου Γιασουχάρα και του προγραμματιστή Γιούτζι Νάκα.
Χαρακτηριστικά
Ο Σόνικ είναι ένας ανθρωπόμορφος μπλε σκαντζόχοιρος και είναι 15 χρονών.
Αγαπάει την ελευθερία και δεν μπορεί να αφήσει κάποιον αβοήθητο.
Είναι ο πιο γρήγορος σκαντζόχοιρος στον κόσμο, καθώς τρέχει γρηγορότερα και απο τον ήχο.
Ο Σόνικ αγαπάει την ταχύτητά του, είναι λάτρης της ελευθερίας, ενώ είναι ενάντια στην καταπίεση.
Του αρέσει να ταξιδεύει συνεχώς έχοντας πάντα δίπλα του την υπερηχητική του ταχύτητα, αλλά και τους φίλους του.
Το αγαπημένο του φαγητό είναι τα χότ-ντόγκ με τσίλι.
Το παρατσούκλι του είναι "The Blue Blur" και μπορεί να μεταμορφωθει σε σούπερσονικ (supersonic) αν πάρει όλα τα σμαράγδια του χάους (Chaos Emeralds).
Ο κολλητός του είναι ο Tails, μια κόκκινη αλεπού με δύο ουρές.
Μάλιστα ένα κορίτσι σκαντζόχοιρος, η Έιμυ, είναι τρελά ερωτευμένη μαζί του και δεν μπορεί να καταλάβει ότι ο Σόνικ την αποφεύγει γιατί δεν την αγαπάει.
Αρχικός του αντίζηλος ήταν ο Νακλς [Knukles] επειδή απλώς τον ζήλευε, τελικώς όμως από το Sonic & Knuckles ένωσε και αυτός τις δυνάμεις του με τους δύο πρώτους.
Οι υπόλοιποι αντίζηλοι είναι οι 2 σκαντζόχoιροι Σάντοου [Shadow] και Σίλβερ [Silver], η νυχτερίδα Ρουζ [Rouge] και ο χαμαιλέοντας Έσπιο [Espio] και οι υπόλοιποι της Team Chaotix.
Οι αντίπαλοί του Σόνικ είναι κυρίως ο Δρ.
Έγκμαν [Eggman] και ένα από τα ρομπότ του, ο Μέταλ Σόνικ [Metal Sonic], καθώς και άλλοι παλιότεροι εχθροί του.
Φίλοι
Εχθροί - Αντίπαλοι
Παιχνίδια της σειράς
Κινούμενα Σχέδια
Κόμικ
