Γουλιέλμος Α΄ της Γερμανίας
Ο Γουλιέλμος Α΄ (Wilhelm I , πλήρες όνομα: Γουλιέλμος Φρειδερίκος Λουδοβίκος, γερμανικά: Wilhelm Friedrich Ludwig, 22 Μαρτίου 1797 – 9 Μαρτίου 1888), του Οίκου των Χοεντσόλερν ήταν βασιλιάς της Πρωσίας (2 Ιανουαρίου 1861 – 9 Μαρτίου 1888) και ο πρώτος Γερμανός Αυτοκράτορας (18 Ιανουαρίου 1871 – 9 Μαρτίου 1888).
Υπό την ηγεσία του Γουλιέλμου και του Καγκελαρίου του Όττο φον Μπίσμαρκ, η Πρωσία επέτυχε την ενοποίηση της Γερμανίας και την ίδρυση της Γερμανικής Αυτοκρατορίας.
Πρώιμη ζωή και στρατιωτική καριέρα
Ο μελλοντικός βασιλιάς και αυτοκράτορας γεννήθηκε ως Γουλιέλμος Φρειδερίκος Λουδοβίκος της Πρωσσίας (Wilhelm Friedrich Ludwig von Preußen) στο Βερολίνο.
Ως ο δεύτερος γιος του Βασιλιά Φρειδερίκου Γουλιέλμου Γ΄ και της Λουίζα του Μεκλεμβούργου-Στρέλιτς, ο Γουλιέλμος δεν αναμενόταν να ανέβει στον θρόνο και έτσι έλαβε ελάσσονα εκπαίδευση.
Ο Γουλιέλμος υπηρέτησε στον στρατό από το 1814 και μετά, πολέμησε εναντίον του Ναπολέοντα Α΄ της Γαλλίας κατά τους Ναπολεόντειους Πολέμους και ήταν πολύ γενναίος στρατιώτης.
Πολέμησε υπό τον Γκέμπχαρντ Λέμπερεχτ φον Μπλύχερ στις Μάχες του Βατερλώ και του Λινύ.
Έγινε επίσης ένας εξαιρετικός διπλωμάτης ασχολούμενος με διπλωματικές αποστολές μετά το 1815.
Κατά τις Επαναστάσεις του 1848, ο Γουλιέλμος κατέπνιξε επιτυχώς μια εξέγερση που στόχευε τον μεγαλύτερο αδελφό του Βασιλιά Φρειδερίκο Γουλιέλμο Δ΄.
Η χρήση κανονιών τον έκανε αντιδημοφιλή την εποχή εκείνη και του προσέδωσε το προσωνύμιο Kartätschenprinz (Πρίγκιπας του Grapeshot (= συσσωμάτωμα σφαιριδίων εκτοξευόμενων από κανόνι)).
Το 1854 ο πρίγκιπας έλαβε τον τίτλο του στρατάρχη και έγινε κυβερνήτης του ομοσπονδιακού φρουρίου του Μάιντς.
Το 1857 ο Φρειδερίκος Γουλιέλμος έπαθε εγκεφαλικό επεισόδιο και έμεινε πνευματικά ανάπηρος για το υπόλοιπο της ζωής του.
Τον Ιανουάριο 1858 ο Γουλιέλμος έγινε Πρίγκιπας Αντιβασιλιάς υποκαθιστώντας τον αδελφό του.
Βασιλιάς
Στις 2 Ιανουαρίου 1861 ο Φρειδερίκος Γουλιέλμος πέθανε και ο Γουλιέλμος ανέβηκε στον θρόνο ως Γουλιέλμος Α΄ της Πρωσίας.
Κληρονόμησε μια διαμάχη μεταξύ του Φρειδερίκου Γουλιέλμου και του φιλελεύθερου κοινοβουλίου.
Θεωρήθηκε πολιτικά ουδέτερο πρόσωπο καθώς παρενέβη στην πολιτική λιγότερο από τον αδελφό του.
Ο Γουλιέλμος παρ' όλ' αυτά βρήκε μια συντηρητική λύση για την διαμάχη: διόρισε τον Όττο φον Μπίσμαρκ στο αξίωμα του Πρωθυπουργού.
Σύμφωνα με το Πρωσσικό σύνταγμα, ο Πρωθυπουργός ήταν υπεύθυνος μόνος απέναντι στον βασιλιά, όχι στο κοινοβούλιο.
Αναφορές
Περαιτέρω ανάγνωση
