Σεμπαστιάν Λέτο
Ο Σεμπαστιάν Λέτο (πλήρες όνομα Sebastián Eduardo Leto) είναι Αργεντίνος ποδοσφαιριστής, γεννημένος στο Μπουένος Άιρες στις 30 Αυγούστου 1986.
Αγωνίζεται στη θέση του μέσου.
Καριέρα
Τα πρώτα ποδοσφαιρικά βήματά του τα έκανε στη Λανούς.
Οι πολύ καλές εμφανίσεις του εκεί προσέλκυσαν το ενδιαφέρον της Λίβερπουλ, η οποία και τον απέκτησε το 2007.
Δεν κατάφερε να καθιερωθεί κι έτσι το 2008 ήρθε στο ελληνικό πρωτάθλημα και τον Ολυμπιακό με την μορφή δανεισμού.
Μετά και το τέλος του δανεισμού του ο Ολυμπιακός προσπάθησε να τον αποκτήσει με κανονική μεταγραφή, αλλά οι απαιτήσεις της Λίβερπουλ ήταν υψηλές.
Τελικά τον απέκτησε ο Παναθηναϊκός.
Με μόνο δύο χρόνια αγωνιστικής παρουσίας στην Ελλάδα, ο Λέτο κατέκτησε τέσσερις τίτλους: Το πρωτάθλημα 2009 και το κύπελλο 2009 με τον Ολυμπιακό, καθώς και το πρωτάθλημα 2010 και το κύπελλο 2010 με τον Παναθηναϊκό.
Έγινε τέταρτος αρχηγός για την σεζόν 2011-2012 μετά την αποχώρηση του αρχηγού Τζιμπρίλ Σισέ και του Ζιλμπέρτο Σίλβα, στην οποία έχει ξεκινήσει με 10 γκολ σε 7 συμμετοχές στο εγχώριο πρωτάθλημα.
Το Γενάρη του 2013 έλυσε το συμβόλαιό του με τον Παναθηναϊκό, μετά από μακρύ διάστημα απουσίας από τους αγωνιστικούς χώρους λόγω τραυματισμών.
Τον Απρίλη 2013 υπέγραψε τριετές συμβόλαιο συνεργασίας με την ιταλική Κάλτσιο Κατάνια.
Τίτλοι
Πρωταθλήμα Ελλάδας 2009 Κύπελλο Ελλάδας 2009
Πρωταθλήμα Ελλάδας 2010 Κύπελλο Ελλάδας 2010
