Ελπίδα Δράμας
Ο Γυμναστικός Σύλλογος Ελπίς ήταν σωματείο της Δράμας.
Ιδρύθηκε από πρόσφυγες, ανεπίσημα το 1922 και επίσημα το 1929.
Τα χρώματα της ομάδας ήταν το γαλάζιο και το λευκό και με έμβλημα είχε το τετράφυλλο . Αγωνίστηκε στις κατηγορίες της Ε.Π.Σ.Α.Μ.
(Ένωση Ποδοσφαιρικών Σωματείων Ανατολικής Μακεδονίας) φτάνοντας μέχρι την Α΄ κατηγορία.
Ποδόσφαιρο
Τα πρώτα χρόνια η αγωνιστική της δράση αναλωνόταν σε φιλικά παιχνίδια.
Το 1927 διοργανώνεται από τη Δόξα Δράμας ανεπίσημο πρωτάθλημα με τη συμμετοχή της Ελπίδας.
Το 1929 μετέχει εκ νέου στο ανεπίσημο πρωτάθλημα και συγχωνεύετε με τον Φ.Ο.
Αυγερινός , παράλληλα αναγνωρίζετε σαν επίσημο σωματείο . Πρώτος επίσημος αγώνας στην ιστορία της ήταν στις 21 Ιουλίου 1929 χάνοντας από τον Ηρακλή Καβάλας με 3-0.
Με την αναγνώριση της η Ελπίδα συμμετέχει στα πρωταθλήματα της Ένωσης ποδοσφαιρικών σωματείων Ανατολικής Μακεδονίας και Θράκης, και το 1932 κατακτά το πρωτάθλημα της Β΄κατηγορίας . Αμέσως η Ελπίδα καταξιώνετε στο φίλαθλο κοινό της Δράμας και γίνετε αιώνιος αντίπαλος της Δόξας.
Μέχρι το τέλος του Β΄ Παγκοσμίου Πολέμου η ποδοσφαιρική δραστηριότητα της Ελπίδας περιορίζεται σε φιλικούς αγώνες, ενώ στη συνέχεια αρχίζει τους πρώτους εκτός των ορίων του νομού Δράμας.
Νικά 3-1 τον Ηρακλή Θεσσαλονίκης σε φιλικό το 1947 και για τα προημιτελικά του κυπέλλου Ελλάδας 1947-48 ηττάται 7-1 από τον Παναθηναϊκό στην Αθήνα, αφού πρώτα απέκλεισε με 1-0 εκτός έδρας το Μέγα Αλέξανδρο (νικητή επί του συμπολίτη του Άρη Θεσσ/νίκης).
Στο πρωτάθλημα του 1952 καταλαμβάνει τη 2η θέση και σε αυτό του 1953 την 3η.
Στις 22 Φεβρουαρίου 1953 δίνει τον πρώτο της διεθνή αγώνα χάνοντας 2-0 από τη Σπάρτακ Γιουγκοσλαβίας στη Δράμα.
Η Ελπίδα στο τοπικό πρωτάθλημα κατατάσσεται στις 3 πρώτες ομάδες, δίνοντας παράλληλα πολλά φιλικά παιχνίδια.
Μεγάλη επιτυχία της Ελπίδας στο πρωτάθλημα το 1961 όταν έχασε την άνοδο στην Β΄ εθνική σε αγώνα μπαράζ από τον Ηρακλή Καβάλας.
Το 1962 μετέχει στους προκριματικούς αγώνες για την άνοδο στη Β΄ κατηγορία, όπου και πετυχαίνει την άνοδο της.
Στην πρώτη της παρουσία καταλαμβάνει την 8η θέση, παραμένει άλλες δυο χρονιές στη Β΄ κατηγορία και το 1965 υποβιβάζεται στο τοπικό πρωτάθλημα.
Το 1967 προβιβάζεται στη Γ΄ εθνική, μέσω κατάληψης της 1ης θέσης στον προκριματικό όμιλο.
Το 1969 υπό τη λογική "η ισχύς εν τη ενώσει" συγχωνεύεται με τον Άρη Δράμας και δημιουργείται ο "Πανδραμαϊκός", σύλλογο που αγωνίστηκε στη Β΄ εθνική κατηγορία για δέκα περιόδους (1970-71 έως 1977-78 και 1979-80 έως 1980-81).
Στίβος
Το τμήμα στίβου επίσημα εμφανίζεται το 1948 συμμετέχοντας σε αγώνες σε όλη την Ελλάδα.
Το 1952 η Ελπίδα διοργανώνει τους Γ΄Παμβορειοελλαδίτικους αγώνες με μεγάλη επιτυχία.
Στους Πανθρακικούς αγώνες του 1952 καταλαμβάνει την 5η θέση στη βαθμολογία με ένα χρυσό μετάλλιο του Ξανθόπουλου στο άλμα είς ύψος, ένα αργυρό , δύο χάλκινα και καλές κατατάξεις των αθλητών της στις πρώτες θέσεις.
Από το 1953 το τμήμα στίβου συμμετέχει σε όλες τις τοπικές διοργανώσεις, Πανθρακικοί αγώνες, Παμβορειοελλαδίτικοι, Ορφικοί αγώνες και διασυλλογικά πρωταθλήματα και στη τελική βαθμολογία κατατασσόταν στις πρώτες θέσεις.
Πηγές
