Τζούλιους Έρβινγκ
thumb|right|O Έρβινγκ σε ένα κάρφωμα το 1981 Ο Τζούλιους Γουίνφιλντ Έρβινγκ (Julius Winfield Erving, 22 Φεβρουαρίου 1950 - ....), γνωστός με το προσωνύμιο Doctor J, είναι παλαίμαχος Αμερικανός καλαθοσφαιριστής, ο οποίος αγωνίστηκε στο NBA τις δεκαετίες του 1970 και του 1980.
Βοήθησε στη δημιουργία ενός θεαματικότερου στοιχείου στο παιχνίδι, ιδιαίτερα με την φοβερή αλτικότητά του και τα θεαματικά του καρφώματα, προχωρώντας ένα βήμα πιο πέρα από άλλους περιπατητές του αέρα, όπως για παράδειγμα ο, σχεδόν σύγχρονός του David "sky-walker" Thompson.
Έχει κατακτήσει 3 πρωταθλήματα (ABA, μόλις ένα στο NBA), 4 τίτλους MVP του πρωταθλήματος και τρεις τίτλους πρώτου σκόρερ, αγωνιζόμενος με τους Βιρτζίνια Σκουάιρς, τους Νιου Τζέρσεϊ Νετς και τους Φιλαδέλφεια Σίξερς.
Είναι ο 5ος μεγαλύτερος σκόρερ του αμερικανικού πρωταθλήματος (ΝΒΑ και ΑΒΑ μαζί) με 30.026 πόντους.
Σήμα κατατεθέν του ήταν τα καρφώματα από τη γραμμή του φάουλ στους διαγωνισμούς καρφωμάτων (κάρφωμα των έξι διασκελισμών), που στη συνέχεια εξέλιξε ο Μάικλ Τζόρνταν.
Σταδιοδρομία
Ο Έρβινγκ γεννήθηκε στο Νάσο Κάουντι της πολιτείας της Νέας Υόρκης και από 13 ετών μεγάλωσε στο Ρούζβελτ.
Αγωνίστηκε για το Γυμνάσιο του Ρούσβελτ, όπου απέκτησε το παρατσούκλι Doctor J από έναν φίλο του.
Το 1968 μπήκε στο πανεπιστήμιο της Μασαχουσέτης.
Σε 2 σχολικές μπασκετικές σαιζόν είχε μέσο όρο 32,5 πόντους και 20,2 ριμπάουντ ανά αγώνα και ήταν ένας από τους μόλις 5 παίκτες στο NCAA που είχε Μ.Ο.
πάνω από 20 πόντους και 20 ριμπάουντ σε κάθε ματς ταυτοχρόνως.
Ο Έρβινγκ προσχώρησε στο ΑΒΑ, αγωνιζόμενος με τους Βιρτζίνια Σκουάιρς.
Ο Έρβινγκ γρήγορα απέκτησε φήμη για τις ικανότητές του.Με
27,3 πόντους ανά αγώνα ηγήθηκε των Σκουάιρς και τους βοήθησε να φτάσουν στους τελικούς της περιφέρειας.
Το 1972, στα ντραφτ επελέγη μόλις 12ος από τους Μιλγουόκι Μπακς αλλά τελικά αγωνίστηκε σαν δανεικός στους Ατλάντα Χοκς, όπου συνέχισε τις εντυπωσιακές εμφανίσεις, με 31,9 πόντους Μ.Ο.
Μετά το τέλος της σαιζόν οι Σκουάιρς, λόγω οικονομικών προβλημάτων τον παραχώρησαν στους Νετς.
Οι Σκουάιρς, όπως και πολλές άλλες ομάδες του Αμερικανικού πρωταθλήματος είχαν πολλά οικονομικά προβλήματα και έτσι αναγκάστηκαν να πουλήσουν τον καλύτερο τους παίκτη ,τον Έρβινγκ ,στους Νιου Τζέρσεϊ Νετς, μια κίνηση που τους οδήγησε στις τελευταίες θέσεις του πρωταθλήματος.
Ο Έρβινγκ οδήγησε τους Νετς στην κατάκτηση του πρώτου τους τίτλου το 1974 επί των Γιούτα Σταρς.
Χάρη στις εντυπωσιακές εμφανίσεις του και κυρίως τον θεαματικό τρόπο παιχνιδιού του έφερνε περισσότερους οπαδούς στο γήπεδο των Νετς.
Το ίδιο έτος ηγήθηκε των Νετς στην κατάκτηση του πρωταθλήματος και με 34,1 πόντους Μ.Ο.
στα πλέιοφς πήρε το βραβείου του MVP.
Στα 5 χρόνια που αγωνίστηκε στο ΑΒΑ κατέκτησε 2 πρωταθλήματα ,3 τρόπαια MVP και 3 τίτλους του κορυφαίου σκόρερ.
Οι Νιού Τζέρσευ Νετς ,οι Ντένβερ Νάγκετς ,οι Ιντιάνα Πέισερς και οι Σαν Αντόνιο Σπερς μπήκαν στο νέο πρωτάθλημα μπάσκετ, που ονομάστηκε ΝΒΑ.
Οι Νετς με τον Έρβινγκ και τον Ναθάνιελ "Tiny" Άρτσιμπαλντ ήταν έτοιμοι να πρωταγωνιστήσουν σε ένα ακόμη πρωτάθλημα.
Τότε οι Νιού Γιορκ Νικς προσέφεραν 4,8 εκατομμύρια δολάρια για να τον αποκτήσουν.
Οι Νετς υποσχέθηκαν αύξηση στο μισθό του Έρβινγκ προκειμένου εκείνος να μη φύγει από την ομάδα, χωρίς ωστόσο να καταφέρουν να τον πείσουν.
Ο Έρβινγκ, που πολιορκήθηκε με αθέμιτα μέσα και από τις 2 ομάδες αρνήθηκε να δουλέψει υπ' αυτές τις συνθήκες και τελικά υπέγραψε με τους Σίξερς έναντι 3 εκατομμυρίων δολαρίων.
Ο Έρβινγκ έγινε ηγέτης και στη νέα του ομάδα και την οδήγησε μέχρι τους τελικούς του πρωταθλήματος, όπου ηττήθηκε από τους Μπλέιζερς του Πόρτλαντ με 4-2 νίκες.
Τα χρόνια που ακολούθησαν ο Έρβινγκ οδήγησε τους 76άρηδες σε 2 τελικούς περιφέρειας, όπου όμως γνώρισαν ισάριθμους αποκλεισμούς.
Το 1980 οι Σίξερς προχώρησαν στον τελικό του ΝΒΑ όπου ηττήθηκαν από τους Λέικερς.
Το 1981 και το 1982 έχασαν αντίστοιχα στα τελικά της περιφέρειας από τους Σέλτικς και στα τελικά του ΝΒΑ από τους Λέικερς.
Όμως το 1983 οι Σίξερς αποκτούν από τους Atlanta Hawks τον Μόουζες Μαλόουν ως κεντρικό και κορυφαίο "rebounder" του ΝΒΑ και όλα αλλάζουν.
Οι Σίξερς κυριάρχησαν και επικράτησαν στον τελικό των Λέικερς 'σκουπίζοντας' τη σειρά με 4-0 νίκες.
Ο Έρβινγκ διατήρησε τους απίθανους αριθμούς του, σκοράροντας Μ.Ο.
22,4 πόντους στα παιχνίδια της κανονικής περιόδου, 20 πόντους στα πλέι-οφ και 18,1 πόντους (221 συνολικά) στα Ολσταρ γκέιμ.
Το 1987, σε ηλικία 37 ετών αποσύρθηκε από την ενεργό δράση.
Η ζωή του μετά το μπάσκετ
Μετά τη μπασκετική του καριέρα ο Τζούλιους Έρβινγκ έγινε επιχειρηματίας και είναι ιδιοκτήτης του εργοστασίου εμφιαλώσεως Coca-Cola της Φιλαδέλφεια.
Ανακηρύχθηκε επίτιμος διδάκτορας του Πανεπιστημίου της Φιλαδέλφεια, παίρνοντας και επίσημα τον τίτλο του δόκτορα (Dr)
Πρόσφατα βραβεύτηκε για τη συνεισφορά του στο άθλημα μπαίνοντας στο Hall-Off Fame αλλά και στην καλύτερη ομάδα όλων των εποχών του ΝΒΑ.
Στατιστικά
Τα στατιστικά του παίκτη στο ΑΒΑ και στο ΝΒΑ:
30.026 πόντοι
2.272 Κλεψίματα
10.525 Ριμπάουντ
