ADP
H διφωσφορική αδενοσίνη, ή ορθότερα αδενοσινοδιφωσφορικό οξύ, (adenosine diphosphate), διεθνώς καθιερωμένο συντομογραφικά ADP, (προφέρεται "έι-ντι-πι"), ονομάζεται στη Βιοχημεία, το μόριο που αποτελείται από μια ομάδα αδενοσίνης στην οποία είναι προσκολλημένες δύο φωσφορικές ομάδες που ενώνονται με δεσμό υψηλής ενέργειας.
Η ADP μπορεί να μετατραπεί σε ATP (αδενοσινοτριφωσφορικό οξύ, ATP), με τη προσθήκη φωσφορικής ρίζας και με απορρόφηση περίπου 34 KJ ενέργειας, η οποία αποδίδεται όταν η ATP μετατραπεί εκ νέου σε ADP.
