Πιερ Σελεστέν Ρουιγκεμά
Ο Πιερ Σελεστέν Ρουιγκεμά (Pierre-Célestin Rwigema) είναι πολιτικός από τη Ρουάντα.
Υπηρέτησε στην πρωθυπουργία της χώρας την περίοδο από το 1995 ως το 2000.
Αργότερα κατηγορήθηκε για συμμετοχή στη Γενοκτονία της Ρουάντα και αθωώθηκε.
Καριέρα
Γεννήθηκε στις 27 Ιουλίου του 1953.
Από το 1994 ως το 1995 υπηρέτησε ως υπουργός Παιδείας.
Στις 31 Αυγούστου του 1995 διορίστηκε πρωθυπουργός και κατά την ορκωμοσία του υποσχέθηκε να επανενώσει τις εθνότητες της διαιρεμένης χώρας.
Το 2001 κατηγορήθηκε για συμμετοχή στη γενοκτονία και εκδόθηκε ένταλμα σύλληψης εναντίον του.
Οι κατηγορίες έγιναν μετά την παραίτησή του από την πρωθυπουργία, όταν έφυγε στις ΗΠΑ για να ζητήσει πολιτικό άσυλο.
Αναφέρθηκε ότι οι κατηγορίες είχαν πολιτικά κίνητρα.
Την περίοδο αυτή που κατηγορήθηκε, έκανε μάστερ στη διοίκηση επιχειρήσεων, στο Κρατικό Πανεπιστήμιο του Μπόουλινγκ Γκριν του Οχάιο.
Τελικά αποδείχθηκε η αθωότητά του και του χορηγήθηκε πολιτικό άσυλο από αμερικανικό δικαστήριο για μετανάστες στο Ντιτρόιτ.
