Στέρνες Ηρακλείου
Οι Στέρνες είναι οικισμός και πρώην κοινότητα στην επαρχία Μονοφατσίου και φερώνυμο Δημοτικό διαμέρισμα στο Δήμο Κόφινα του νομού Ηρακλείου.
Βρίσκεται σε λόφο στις υπώρειες των Αστερουσίων, στα 4 χιλιόμετρα νότια του Ασημίου.
Με 396 κατοίκους το 2001 , η γεωργία και η κτηνοτροφία είναι οι κύριες ασχολίες στο χωριό.
Παράγεται λάδι , σταφίδα και η απόστασή του από το Ηράκλειο είναι 55,1 χιλιόμετρα (δυτικά του Χάρακα).
Στον οικισμό δραστηριοποιείται πολιτιστικός σύλλογος, ενώ ανάμεσα στα άλλα λειτουργούν νηπιαγωγείο και Δημοτικό σχολείο.
Πανηγυρίζει στις 21 Νοεμβρίου.
Επίσης, εκδηλώσεις και έθιμα γίνονται την Πρωτομαγιά τις Απόκριες και τον Ιούνιο, στην εορτή του Αγίου Ιωάννη του Κλήδωνος.
Δ.δ. Στερνών
Με το σχέδιο Καποδίστριας, δημιουργήθηκε το Δημοτικό διαμέρισμα Στερνών, με έδρα το ομώνυμο χωριό.
Στο ίδιο Διαμέρισμα υπάγονται και οι οικισμοί:
Ιστορικά στοιχεία
Οι Στέρνες έλαβαν την ονομασία τους από μεγάλη στέρνα, που βρίσκεται στα δυτικά του οικισμού.
Πιστεύεται ότι πιθανότατα είναι στέρνα της ρωμαϊκής εποχής, στην οποία συγκεντρώνονταν τα νερά παρακείμενου χειμάρρου.
Η πρώτη μνεία στις Στέρνες είναι σε συμβόλαιο του 1271, όπου αναγράφεται μία αγοραπωλησία γνήσιου κρητικού κρασιού από το χωριό αυτό.Στην
ενετική απογραφή του Βασιλικάτα αναφέρεται με το όνομα Sternes και το 1671 στην τουρκική απογραφή Isternes , με 34 χαράτσα.
Σημαντικοί είναι οι ναοί των Εισοδίων της Θεοτόκου, μέσα στο χωριό, όπως επίσης και ο Άγιος Ιωάννης, με υπολείμματα τοιχογραφιών στο κοιμητήριο.
Στα εξωκλήσια της Αγίας Παρασκευής και της Παναγίας βρίσκονται επίσης τοιχογραφίες.
Οι τοιχογραφίες στο δεύτερο ναό είναι εν μέρει ασβεστωμένες.
Εξωτερικές συνδέσεις
