Φίλων Αρίας
Ο Φίλων Αρίας (1919 - 1994) ήταν κονφερανσιέ, ζωγράφος, ποιητής και στιχουργός.
Το πραγματικό του όνομα ήταν Φίλων (ή Θεόφιλος) Αριστόπουλος και μεσουράνησε τις δεκαετίες του ' 40 και του ' 50.
Προερχόταν από τη Μάντρα του Αττίκ και ήταν συνεχιστής του.
Στα μέσα της δεκαετίας του ' 40 είχε θίασο μαζί με τον Οικονομίδη, στον οποίο μετείχαν και πολλοί γνωστοί κωμικοί, όπως ο Γιάννης Σπαρίδης.
Έγραψε πολύ γνωστά τραγούδια, όπως το Ένας φίλος ήρθε απόψε απ' τα παλιά.
Σε συνεργασία με τον Τώνη Μαρούδα έγραψε το τραγούδι "Μας φτάνει μόνο ένα κύμα στο ακρογιάλι" . Απεβίωσε σε ηλικία 75 ετών στις 13 Φεβρουαρίου 1994 και κηδεύτηκε στη Ραφήνα.
Απέκτησε ένα γιό,το γνωστό σκηνοθέτη Κώστα Αριστόπουλο και μία κόρη, την τραγουδίστρια Μαρία Αριστοπούλου.
Σύζυγός του υπήρξε η ηθοποιός και τραγουδίστρια Μαρία Γκόπη, αδελφή του επίσης ηθοποιού Βασίλη Γκόπη .
