Γαλατία εντεύθεν των Άλπεων
Η Γαλατία εντεύθεν των Άλπεων (λατινικά: Gallia Cisalpina) ήταν ρωμαϊκή επαρχία από το 203 έως το 42 π.Χ.,
η οποία καταλάμβανε τα εδάφη της σημερινής Βόρειας Ιταλίας και διοικείτο από αντιστράτηγο με έδρα τη Μούτινα (σημερινή Μοδένα).
Ο πληθυσμός της είχε κελτική καταγωγή, αλλά γρήγορα αφομοιώθηκε πολιτισμικά από τους Ρωμαίους.
Χωριζόταν από την Ιταλία, δηλ.
τα εδάφη που τελούσαν υπό την άμεση δικαιοδοσία της πόλης της Ρώμης, με τον ποταμό Ρουβικώνα.
Κατά τη ρεπουμπλικανική περίοδο ήταν η τελευταία περιοχή που ένας στρατηγός μπορούσε να στρατοπεδεύσει τις λεγεώνες του - η διάβαση στρατού νοτίως του Ρουβικώνα απαγορευόταν.
Το 42 π.Χ.
η επαρχία καταργήθηκε και ενσωματώθηκε στην Ιταλία, στα πλαίσια του "εξιταλισμού" που εισήγαγε ο Οκταβιανός την περίοδο της Β' Τριανδρίας.
