Οίκος του Λάνκαστερ
Ο Οίκος του Λάνκαστερ αποτελούσε παρακλάδι του βασιλικού Οίκου των Πλανταγενετών.
Ήταν μια από τις δυο οικογένειες (η άλλη ήταν ο Οίκος της Υόρκης) που ενεπλάκη στον εμφύλιο Πόλεμο των Ρόδων για το στέμμα Αγγλίας και Ουαλίας κατά τον 15ο αιώνα.
Εραλδικό σύμβολο των Λάνκαστερ ήταν το κόκκινο τριαντάφυλλο, ενώ των Υορκιστών το λευκό τριαντάφυλλο, γι' αυτό και η διαμάχη μεταξύ των δυο οίκων αποκλήθηκε έτσι από τους μεταγενέστερους ιστορικούς.
Ο Οίκος των Λάνκαστερ έδωσε τρεις Άγγλους βασιλείς, οι εξής:
Καταγωγή
Το πρώτο παρακλάδι προέρχεται από τον Έντμουντ Κράουτσμπακ, γιο του βασιλιά Ερρίκου Γ΄ της Αγγλίας, που έγινε κόμης του Λάνκαστερ το 1267.
Ο τίτλος πέρασε στο μικρότερο γιο του, αλλά η γραμμή διαδοχής τελείωσε το 1361 με τον Ερρίκο του Γκρομόν, που είχε γίνει δούκας του Λάνκαστερ το 1351, αλλά η κόρη του παντρεύτηκε τον Ιωάννη της Γάνδης.
Από εδώ συνεχίζεται το δεύτερο παρακλάδι των Λάνκαστερ, καθώς ο τρίτος γιος του Εδουάρδου Γ΄ της Αγγλίας, Ιωάννη της Γάνδης, απέκτησε περιουσία, όταν παντρεύτηκε την κόρη του δούκα Ερρίκου του Λάνκαστερ, Λευκή, η οποία του έφερε σαν προίκα τη γη του Λέστερ και του Λάνκαστερ.
Χρίστηκε δούκας του Λάνκαστερ από τον ανιψιό του, Ριχάρδο Β΄ της Αγγλίας, αλλά μετά το θάνατό του το 1399, η περιουσία του δημεύτηκε.
Ο γιος και διάδοχός του, Ερρίκος του Μπόλινγκμπροουκ (Ερρίκος Δ΄ της Αγγλίας), επέστρεψε την ίδια χρονιά με στρατό για να διεκδικήσει την περιουσία του, κάτι που κατέληξε σε λαοφιλή εξέγερση εναντίον του Ριχάρδου Β΄ και του έδωσε το θρόνο.
Λαμβάνοντας το στέμμα, παραμέρισε τα δικαιώματα των νόμιμων διαδόχων του Εδουάρδου Γ΄, όπως του Λάιονελ της Αμβέρσας, ο οποίος αντιπροσώπευε το "αντίπαλον δέος" του Οίκου της Υόρκης.
Τον Ερρίκο Δ΄ διαδέχτηκε ο γιος του, Ερρίκος Ε΄ της Αγγλίας, και ο εγγονός του, Ερρίκος ΣΤ΄, το 1422.
Η κληρονομιά των Λάνκαστερ, γνωστή ως Δουκάτο του Λάνκαστερ, παρέμεινε υπό τη βασιλική αγγλική και αργότερα βρετανική ιδιοκτησία, καθώς τα δουκάτα του Λάνκαστερ και της Κορνουάλης παραδοσιακά κληροδοτούνται στον μονάρχη και τον διάδοχο του θρόνου αντίστοιχα για την κάλυψη των προσωπικών τους εξόδων.
Το 2006, το Δουκάτο του Λάνκαστερ είχε αξία 693 εκατ. λίρες , ενώ το 2009 είχε αξία 322 εκατομμυρίων αγγλικών λιρών .
