Κρίστιαν Σμαλτς
thumb|right|200px|Ο Χρ.
Σμαλτς (Christian von Schmaltz) ήταν Βαυαρός, υπουργός Στρατιωτικών της Ελλάδας, 1833, 1834, 1835 Ο Γιόχαν Κρίστιαν Χάινριχ φον Σμαλτς (Johann Heinrich Christian von Schmaltz ), (1787 - 28 Απριλίου 1865, Άνσμπαχ Ansbach) (αποκαλούμενος στην Ελλάδα Στρατηγός Σμαλτς ή Χριστιανός Σμαλτς ) ήταν Βαυαρός στρατηγός, υπουργός Στρατιωτικών της Ελλάδας τρεις φορές μεταξύ του 1833 και του 1835.
Καριέρα
Ο Σμαλτς ήταν αξιωματικός του πυροβολικού και είχε διακριθεί στους Ναπολεόντειους Πολέμους.
Στις 25 Απριλίου 1814 ο Johann Heinrich Christian Schmaltz έχοντας το βαθμό του λοχαγού, πήρε το μετάλλιο Pour le merite στον πόλεμο του 1813-1815 εναντίον του Ναπολεοντα.
Ήλθε με τον Όθωνα στην Ελλάδα κατά την περίοδο της Αντιβασιλείας το 1833 κάτω από τις διαταγές του Πρίγκηπα Εδουάρδου του Σαξ Άλτεμπουργκ, διοικητού των βαυαρικών στρατευμάτων.
To 1833 πήρε τη θέση του γενικού επιθεωρητή των στρατευμάτων του ελληνικού κράτους, με σκοπό να συγκροτήσει τακτικό στρατό από εθελοντές και τους παλαιούς άτακτους αγωνιστές
Το φθινόπωρο του 1833 έγινε υπουργός Στρατιωτικών στην Κυβέρνηση Σπ.
Τρικούπη και στη συνέχεια στην Κυβέρνηση Μαυροκορδάτου και με σειρά νόμων και διαταγμάτων επιμελήθηκε τη σύνταξη τακτικού στρατού.
Κατά την στάση των Μανιατών τον Ιούλιο του 1834 ανέλαβε την αρχηγία του Στρατού αποτελούμενου από Βαυαρούς και Έλληνες ενάντια στους Μανιάτες όταν ο Μαυροκορδάτος κήρυξε στρατιωτικό νόμο, με αποτέλεσμα την ήττα των επαναστατών μετά από αιματηρές μάχες .
Το 1834-1836 κατοικούσε σε μια από τις οικίες των αδελφών Γ. και Κ. Βλαχούτζη, οι οποίες είχαν χτιστεί αντικριστά μεταξύ της Ομόνοιας και της πλατείας Λουδοβίκου (επίσης έδρα της αντιβασιλείας)
Έγινε πάλι υπουργός Στρατιωτικών το 1834 και το 1835 στην Κυβέρνηση Άρμανσπεργκ και το 1937 στην Κυβέρνηση Ρούντχαρτ και την Κυβέρνηση Όθωνος.
Από τη θέση του υπουργού Στρατιωτικών έφυγε τον Ιούνιο 1841 όταν την εξουσία ανέλαβε ο Μαυροκορδάτος (Κυβέρνηση Αλέξανδρου Μαυροκορδάτου), ο οποίος είχε θέσει σαν όρο το διορισμό Έλληνα Υπουργού Στρατιωτικών .
Το 1849 βρίσκεται στη Βαυαρία, Γενικός Διοικητής Brigade, υπό την πρώτη Bundesdivision, υπό τις διαταγές των Αντιστρατήγου Πρίγκηπα Edward of Saxe-Altenburg και του αρχηγού του επιτελείου του Βαρώνου Ludwig von der Tann.
Οικογένεια
Ο Σμαλτς παντρεύτηκε στις 12 Ιουλίου 1921 τη βαρόνη Ενριέτε Φουχς φον Μπίμπαχ (Henriette Fuchs von Bimbach) η οποία πέθανε το 1828.
Το 1843 παντρεύτηκε την Μαρί Ελίζε Άντελχαϊντ φον Ζαντ (Marie Elise Adelheid von Zandt 1817–1863), κόρη του Generalmajors Λέοπολντ Μπαλντουιν φον Ζαντ (Leopold Balduin von Zandt), με την οποία απέκτησε τρία παιδιά, δυο κόρες και ένα γιο.
Η νεώτερη κόρη του, η Εμιλίε φον Σμαλτς (Emilie von Schmaltz) παντρεύτηκε το 1869 τον Φίλιπ Λούντβιχ, βαρόνο του Σέεφριεντ από το Μπούτενχάιμ (Philipp Ludwig Freiherr von Seefried auf Buttenheim)
Έργο
Το 1911 δημοσιεύτηκε από το γιό του βιβλίο με τα απομνημονεύματά του, κατά κύριο λόγο από την Ελλάδα με τίτλο: "Aus dem Leben des Generalmajors von Schmaltz mit besonderer Berücksichtigung des Zuges nach Griechenland / Oberst.
Christian von Schmaltz"
Αναφορές
Πηγές
