Καρμιώτισσα Πάνω Πολεμιδιών
H Καρμιώτισσα είναι κυπριακή, ποδοσφαιρική ομάδα με έδρα την κοινότητα Πάνω Πολεμιδιών της επαρχίας Λεμεσού.
Τη φετινή περίοδο η ομάδα αγωνίζεται στη Β΄ κατηγορία (Β2 όμιλο), έχοντας κατακτήσει το πρωτάθλημα και την άνοδο στο Β1 όμιλο.
Ιστορία
Η Καρμιώτισσα ιδρύθηκε το 1979 με επίσημα χρώματα το κόκκινο και το άσπρο.
Η ονομασία της προέρχεται από το εξωκκλήσι της Παναγίας της Καρμιώτισσας που βρίσκεται στα Πάνω Πολεμίδια.
Αγωνίστηκε για πρώτη φορά σε εθνική κατηγορία το 1986-87.
Από το 1987 έως το 2009 αγωνιζόταν στα αγροτικά πρωταθλήματα.
Το 2009 αγωνίστηκε στο πρωτάθλημα ένταξης της ΣΤΟΚ και κέρδισε την άνοδο της στην Δ΄ κατηγορία νικώντας στον τελευταίο αγώνα την Ένωση Νέων Ύψωνα με 4-0 επιστρέφοντας μετά από χρόνια στις κατηγορίες της Κυπριακής Ομοσπονδίας Ποδοσφαίρου.
Την ίδια περίοδο έχασε στον τελικό του κυπέλλου κυπελλούχων ΣΤΟΚ με 2-1 από το ΘΟΪ Μοναγρίου.
Την περίοδο 2009-2010 τερμάτισε στην 8η θέση του πρωταθλήματος, εξασφαλίζοντας την παραμονή της στην κατηγορία και την επόμενη περίοδο.
Την περίοδο 2010-2011 τερμάτισε στην 4η θέση, ένα μόλις βαθμό μακριά από την 3η θέση που εξασφάλιζε την άνοδο στην Γ΄ κατηγορία, επίτευγμα που κατάφερε την αμέσως επόμενη περίοδο εξασφαλίζοντας τη δεύτερη θέση του πρωταθλήματος.
Την άνοδο στη Γ΄ κατηγορία ακολούθησε η άνοδος στη Β΄ κατηγορία την αμέσως επόμενη περίοδος, αφού η Καρμιώτισσα Πάνω Πολεμιδιών τερμάτισε στην πρώτη θέση, εξασφαλίζοντας παράλληλα και το πρωτάθλημα.
Ωστόσο, για την περίοδο 2013-2014 είχε προαποφασιστεί να διαχωριστεί η Β΄ κατηγορία σε δύο ομίλους, με αποτέλεσμα η Καρμιώτισσα να συμμετάσχει στη Β2 όμιλο, με το Β1 όμιλο να αποτελεί το αμέσως ανώτερο επίπεδο και όχι η Α΄ κατηγορία.
Για αυτή την περίοδο βραβεύτηκε από την ΚΟΠ ως σωματείο ήθους στην Γ΄ κατηγορία.
Την επόμενη περίοδο, συμμετέχοντας στο Β2 όμιλο, κατέκτησε το πρωτάθλημα και συνάμα τη συμμετοχή στο Β1 όμιλο.
Πορεία στο χρόνο
Ο πίνακας που ακολουθεί παρουσιάζει την πορεία της ομάδας στις διοργανώσεις της ΚΟΠ (για όσες περιόδους βρέθηκαν στοιχεία).
Τίτλοι
Πηγές
