Λιμένας Θάσου
Ο Λιμένας Θάσου είναι κωμόπολη του ομώνυμου νησιού χτισμένη στο μυχό ενός κόλπου, ανάμεσα στα ακρωτήρια του Εβραιοκάστρου και του Παχύ.
Χαρακτηρίζεται ως το εμπορικό και διοικητικό κέντρο του νησιού.
Ο πληθυσμός του ήταν 3.234 κάτοικοι κατά την απογραφή του 2011.
Από τον Λιμένα ξεκινούν οι λεωφοριακές συγκοινωνίες (ΚΤΕΛ) του νησιού, ενώ υπάρχουν υποκαταστήματα ΟΤΕ και ΕΛΠΑ.
Αποτελεί τόπο με αρχαιολογικό πλούτο, ενώ στον Λιμένα λειτουργεί επίσης το Αρχαιολογικό Μουσείο Θάσου.
