Μιχαήλ Πρωτοπαπαδάκης
Ο Μιχαήλ Πρωτοπαπαδάκης (21 Μαΐου 1933) είναι Έλληνας πολιτικός.
Γεννήθηκε στην Αθήνα και είναι γιος του Αριστείδη Πρωτοπαπαδάκη, βουλευτή και υπουργού, καθώς και εγγονός του πρωθυπουργού Πέτρου Πρωτοπαπαδάκη.
Σπούδασε μηχανολόγος - ηλεκτρολόγος στο Ε.Μ.Π., ψυχολογία στο πανεπιστήμιο Ινδιάνας των ΗΠΑ και συμπλήρωσε τις σπουδές του στην Γαλλία.
Το 1974 και 1977 εξελέγη βουλευτής Κυκλάδων.
Την περίοδο 1977 - 1980 διετέλεσε υφυπουργός βιομηχανίας και ενέργειας στην κυβέρνηση Καραμανλή.
Το 1981 εξελέγη ευρωβουλευτής με το κόμμα της Νέας Δημοκρατίας και παρέμεινε μέχρι την λήξη της θητείας του το 1984.
Το 2008 προσέφυγε στον Άρειο Πάγο ζητώντας την ακύρωση της απόφασης του στρατοδικείου με το αιτιολογικό της ύπαρξης νέων στοιχείων.
Το ποινικό τμήμα του Αρείου Πάγου (3 προς 2) δέχθηκε τους ισχυρισμούς του και παρέπεμψε το θέμα στην Ολομέλεια για την οριστική απόφαση.
Το Δεκέμβριο του 2009 η Ολομέλεια του Αρείου Πάγου τάχθηκε υπέρ της επανάληψης της "δίκης των έξι", σε διάσκεψη κεκλεισμένων των θυρών, κάνοντας δεκτή εισήγηση του αντεισαγγελέα του Αρείου Πάγου, Αθανασίου Κονταξή.
Τελικά στις 20 Οκτωβρίου 2010 ο Άρειος Πάγος ακύρωσε την απόφαση του στρατοδικείου.
Κατοικεί στην Εκάλη.
Είναι παντρεμένος με την Ειρήνη Καστρισίου και έχει αποκτήσει τέσσερα παιδιά.
Πηγές
