Α.Ε.Λ. Καλλονής
Η Αθλητική Ένωση Λεκανοπεδίου Καλλονής (Α.Ε.Λ.Κ.) είναι ένας ελληνικός ποδοσφαιρικός σύλλογος, με έδρα την Καλλονή Λέσβου.
Ιδρύθηκε στις 15 Μαΐου του 1994 με τη συγχώνευση των ομάδων Αρισβαίος Καλλονής και Απόλλων Δαφίων.
Φυσική έδρα της ομάδας είναι το δημοτικό στάδιο "Κώστας Κεντέρης", χωρητικότητας 900 ατόμων αλλά από το 2011 χρησιμοποιεί το Δημοτικό Στάδιο Μυτιλήνης.
Πρόεδρος της ομάδας είναι ο Νίκος Μιχαλάκης.
Ιστορικά στοιχεία
Αγωνιστική πορεία
Η Α.Ε.Λ.Κ.
είναι ανερχόμενος σύλλογος στα αθλητικά δρώμενα εν Ελλάδι.
Τη δεύτερη μόλις χρονιά από την ίδρυσή της κατέκτησε το πρωτάθλημα της ΕΠΣ Λέσβου και ανέβηκε στη Δ΄ Εθνική, από την οποία υποβιβάστηκε.
Την ίδια τύχη είχε η δεύτερη άνοδός της το 2002.
Το 2005 και το 2009 κατέκτησε το Κύπελλο της Ε.Π.Σ.
Λέσβου.
Την αγωνιστική περίοδο 2008-09 έπαιξε για τρίτη φορά στη Δ΄ Εθνική.
Τοποθετήθηκε στον 8ο όμιλο μαζί με τις ομάδες της Αθήνας και τερμάτισε στην 5η θέση της βαθμολογίας με 48 βαθμούς.
Την επόμενη περίοδο 2009-10 αγωνίστηκε στον 9ο Όμιλο της Δ΄ Εθνικής μαζί με τις ομάδες του Πειραιά, της Ανατολικής Αττικής και της Λέσβου, και αναδείχθηκε πρωταθλήτρια.
Την ίδια χρονιά κατέκτησε και το Κύπελλο νήσου Λέσβου επικρατώντας του Αιολικού Μυτιλήνης στο Δημοτικό Γήπεδο Πλωμαρίου.
Τo 2010-11 αγωνίστηκε στο Βόρειο Όμιλο της Γ΄ Εθνικής.
Τερμάτισε στην 2η θέση και κέρδισε την άνοδο στην Φούτμπολ Λιγκ.
Το 2011 ανέλαβε προπονητής ο Λουσιάνο ντε Σόουζα.
Στην πρώτη της χρονιά στη Β΄ Εθνική (Φούτμπολ Λιγκ) ήταν 6η και μετείχε στα πλέι-οφ ανόδου, χωρίς επιτυχία.
Τον Ιούνιο του 2012 νέος προπονητής ανέλαβε ο Τιμόθεος Καβακάς, ενώ ως έδρα χρησιμοποιεί το Δημοτικό Στάδιο Μυτιλήνης.
Τη χρονιά 2012-13 τερμάτισε 3η στη Β΄ Εθνική και για πρώτη φορά στην ιστορία της κέρδισε την άνοδο στην ανώτερη κατηγορία του ελληνικού πρωταθλήματος (Σούπερλιγκα).
Η Καλλονή έγινε η πρώτη ομάδα από το νησί της Λέσβου που θα αγωνιστεί στην Α΄ Εθνική κατηγορία.
Επειδή το Δημοτικό Στάδιο Μυτιλήνης δεν τηρούσε τις προδιαγραφές για αγώνες της, η Καλλόνη αγωνίστηκε στο πρωτάθλημα σε διαφορετικά γήπεδα στους εντός έδρας αγώνες.
Στα τρία πρώτα εντός έδρας παιχνίδια τα έδωσε στο Ολυμπιακό Στάδιο Αθήνας, τα επόμενα δύο στο γήπεδο Κλεάνθης Βικελίδης και μετά επέστρεψε πάλι στο ΟΑΚΑ.
. Παρόλα αυτά, κατάφερε να παραμείνει στη Super League το 2014 τερματίζοντας στη 12η θέση με 39 βαθμούς.
Τη σεζόν 2014-2015 αναμένεται να αγωνιστεί κανονικά στο Δημοτικό Στάδιο Μυτιλήνης παρά τα προβλήματα που προέκυψαν λόγω των οικονομικών απαιτήσεων του δήμου Λέσβου.
Τίτλοι - διακρίσεις
Στις εθνικές κατηγορίες
Ως Απόλλων Δαφίων
Ως ΑΕΛ Καλλονής
Τρέχουσα Σύνθεση 2013-14
Πηγές
