Ένωση Ποδοσφαιρικών Σωματείων Μεσσηνίας
Η Ένωση Ποδοσφαιρικών Σωματείων Μεσσηνίας (ΕΠΣΜ) ιδρύθηκε το 1929.
Ανήκει στην ΕΠΟ και έχει την ευθύνη για το άθλημα του ποδοσφαίρου στο νομό Μεσσηνίας.
Ιστορία
Πρώτη προσπάθεια για ίδρυση ένωσης ποδοσφαιρικών σωματείων στην Μεσσηνία έγινε με πρωτοβουλία των συλλόγων της Καλαμάτας.
Το 1929 η Ε.Π.Σ.
Πατρών ζήτησε από την Ε.Π.Ο.
να μην επιτρέψει την ίδρυση της ένωσης αφού θεωρητικά τα σωματεία ανήκαν στην ένωση της.
Ως το 1930 αναφέρεται η λειτουργία των ποδοσφαιρικών συλλόγων Ένωσις Κωνσταντινοπολιτών, Απόλλων Καλαμάτας, Εθνικός Καλαμάτας και των αθλητικών Μεσσηνιακός Γ.Σ.
και Όμιλος Φιλάθλων Καλαμάτας για τους οποίους δεν είναι γνωστό αν είχαν ποδοσφαιρικό τμήμα.
Το 1931-32 διεξήχθη ποδοσφαιρικό πρωτάθλημα δύο γύρων, στο οποίο είναι γνωστό πως μετείχαν οι σύλλογοι Μεσσηνιακός Γ.Σ., Φαραϊκός, Απόλλων Καλαμάτας, ΑΕΚ Καλαμάτας.
Υπήρχε και Β΄ κατηγορία στην οποία μετείχαν οι β΄ ομάδες των ως άνω συλλόγων, ενώ στη Γ΄ κατηγορία αγωνίζονταν ο Ποσειδών Παραλίας και η Αρμενική Ένωσις.
Φανατισμός επικρατούσε στους αγώνες Μεσσηνιακού - Φαραϊκού.
Τον Απρίλιο ο Φαραϊκός αποχώρησε λίγο πριν από τη λήξη ενώ ηττάτο με 4-3, Στις 7 Δεκεμβρίου 1932, στο γήπεδο Μεσσηνιακού, στον επεισοδιακό αγώνα Μεσσηνιακός-Φαραϊκός 3-0 (τα γκολ Αλεξανδρόπουλος 2, Πόταρης), ο διαιτητής εκδιώχθηκε στο 10΄, όταν ακύρωσε κανονικό γκολ και συνεχίστηκε με άλλον, ο οποίος αποδείχθηκε επίσης ανεπαρκής, αφού ανέχτηκε το σκληρό παιχνίδι των παικτών.
Πληροφοριακά στοιχεία
Η Ε.Π.Σ.
Μεσσηνίας έχει έδρα την Καλαμάτα, την πρωτεύουσα του νομού Μεσσηνίας και στη δύναμή της ανήκουν περισσότερα από 70 ποδοσφαιρικά σωματεία.
Βασικές διοργανώσεις της ΕΠΣΜ είναι το τοπικό ποδοσφαιρικό πρωτάθλημα σε τρεις κατηγορίες και το Κύπελλο Μεσσηνίας, στο οποίο μετέχουν οι ομάδες των τοπικών κατηγοριών, τα σωματεία-μέλη της ΕΠΣΜ που αγωνίζονται στη Δ΄ Εθνική και τα ερασιτεχνικά τμήματα των σωματείων του νομού που αγωνίζονται στις επαγγελματικές κατηγορίες (Α΄ Εθνική, Β΄ Εθνική και Γ΄ Εθνική).
Ο πρωταθλητής Μεσσηνίας προβιβάζεται στη Δ΄ Εθνική.
Ο κυπελλούχος Μεσσηνίας αγωνίζεται στο Κύπελλο Ερασιτεχνών Ελλάδος.
Επίσης, η ΕΠΣΜ διοργανώνει πρωταθλήματα εφήβων και παίδων και από το 2008 προτζούνιορ 5x5.
Εποπτεύει αγώνες παλαιμάχων ποδοσφαιριστών του νομού και τέλος συγκροτεί τη Μικτή Μεσσηνίας που συμμετέχει σε αγώνες με τις μικτές άλλων Ενώσεων.
Η ΕΠΣΜ απονέμει ετήσια τιμητικά και υλικά έπαθλα στους τρεις καλύτερους σκόρερ και στις τρεις ομάδες με την καλύτερη βαθμολογία "ευ αγωνίζεσθαι" (fair play) της κάθε κατηγορίας.
Σε όλους τους αγώνες των κατηγοριών της ΕΠΣΜ οι ομάδες οφείλουν να χρησιμοποιούν τουλάχιστον τρεις ποδοσφαιριστές κάτω των 19 ετών, χωρίς να μπορούν να τους αντικαταστήσουν παρά μόνο με παίκτες κάτω των 19.
Το δυναμικό της ΕΠΣ (2013-2014)
Πρωταθλητές και Κυπελλούχοι Σύλλογοι
Ομάδες γυναικών
Στην ΕΠΣΜ ανήκουν δύο γυναικείες ομάδες:
Πρωτάθλημα παλαιμάχων
Από το 2004-05 η ΕΠΣ Μεσσηνίας διοργανώνει πρωτάθλημα παλαιμάχων.
Τη σεζόν 2008-09, στο 5ο πρωτάθλημα παλαιμάχων, συμμετέχουν οι εξής 11 σύλλογοι: Απόλλων Καλαμάτας, Π.Σ.
Καλαμάτα, Μεσσηνιακός Γ.Σ., Πράσινα Πουλιά Καλαμάτας, Ομόνοια Καλαμάτας, Θύελλα Παραλίας, Πάμισος Μεσσήνης, Ατρόμητος Πλατύ, Εθνικός Μελιγαλά, Κωστής Τσικλητήρας Πύλου, Απόλλων Πεταλιδίου.
Πηγές
Αναφορές
