Χοσέ Χολέμπας
Ο Χοσέ Λόυντ Χολέμπας (Ιωσήφ Χολέβας όπως αναφέρεται στο ελληνικό διαβατήριό του) είναι Έλληνας διεθνής ποδοσφαιριστής, ο οποίος γεννήθηκε και μεγάλωσε στη Γερμανία, με Έλληνα πατέρα και μητέρα Ουρουγουανή.
Γεννήθηκε στις 27 Ιουνίου 1984 στο Ασάφενμπουργκ της Βαυαρίας και έχει ύψος 1.84 μ.
Αγωνίζεται στη θέση του αριστερού οπισθοφύλακα και ανήκει από το καλοκαίρι του 2014 στο δυναμικό της ιταλικής Ρόμα.
Τον Νοέμβριο του 2011 απέκτησε ελληνικό διαβατήριο και αγωνίστηκε στην Εθνική Ελλάδας.
Καριέρα
thumb|left|150 px|Ο Χολέμπας το 2009 στη Μόναχο 1860 Ξεκίνησε τα πρώτα του ποδοσφαιρικά βήματα στην ηλικία των 7 ετών στην τοπική Σίντρινγκ, ενώ στη συνέχεια αγωνίστηκε στις ομάδες νέων των Κλάινβαλντσταντ και Τεουτόνια Όμπερναου.
Το 2002 μεταπήδησε στην ερασιτεχνική Ασάφενμπουργκ Νταμ και το 2005 στην επίσης ερασιτεχνική Βικτόρια Καλ, όπου και διέπρεψε ως επιθετικός πετυχαίνοντας 15 τέρματα σε 33 συμμετοχές.
Οι εμφανίσεις του είχαν ως αποτέλεσμα να προσελκύσει το ενδιαφέρον της Μόναχο 1860, η οποία και τον ενέταξε αρχικά στη β' ομάδα της, που αγωνιζόταν στην Regionalliga Süd (Γ' Κατηγορία Γερμανίας και από το 2008 Δ').
Την παρθενική του εμφάνιση στην επαγγελματική ομάδα της Μόναχο 1860 την πραγματοποίησε την περίοδο 2007-2008 και συγκεκριμένα στις 21 Σεπτεμβρίου του 2007 στο νικηφόρο 2-1 επί της Ζανκτ Πάουλι για το πρωτάθλημα της Τσβάιτε Λίγκα.
Το καλοκαίρι του 2009, με την έλευση του Έβαλντ Λίνεν στον πάγκο της ομάδας, καθιερώθηκε ως αμυντικός.
Στην καριέρα του στην ομάδα της Βαυαρίας είχε συνολικά 47 συμμετοχές και 12 τέρματα με την β' ομάδα και 74 καθώς και 7 τέρματα με την επαγγελματική ομάδα.
Το καλοκαίρι του 2010 μετεγγράφηκε στον Ολυμπιακό έναντι 900.000
ευρώ, όντας προσωπική επιλογή του Έβαλντ Λίνεν, ο οποίος όμως αποχώρησε πρόωρα από τον Ολυμπιακό.
Στις 30 Αυγούστου 2014 ανακοινώθηκε η μεταγραφή του στην Ρόμα, στην οποία υπέγραψε τριετές συμβόλαιο συνεργασίας και βρήκε ως συμπαίκτες δύο ακόμη Έλληνες διεθνείς, τους Βασίλη Τοροσίδη και Κώστα Μανωλά.
Οι καλές εμφανίσεις του στο ελληνικό πρωτάθλημα και η ελληνική καταγωγή του ενεργοποίησε το ενδιαφέρον του τότε ομοσπονδιακού προπονητή της Ελλάδας Φερνάντο Σάντος, εν όψει της συμμετοχής της στο Ευρωπαϊκό Πρωτάθλημα 2012.
Τον Νοέμβριο του 2011 ο Χοσέ Χολέμπας απέκτησε την ελληνική υπηκοότητα και κλήθηκε (ως Ιωσήφ Χολέβας) για τον εντός έδρας φιλικό αγώνα προετοιμασίας με τη Ρωσία στις 11 Νοεμβρίου 2011 (1-1), έχοντας μάλιστα συμμετοχή στο τέρμα της ισοφάρισης.
Συμμετείχε στην τελική φάση του Euro 2012, αγωνιζόμενος σε τρεις αγώνες.
Υπήρξε μέλος της αποστολής που συμμετείχε στο Μουντιάλ του 2014 στη Βραζιλία αγωνιζόμενος και τις τέσσερις φορές ως βασικός.
Τίτλοι
Προσωπική ζωή
Ο πατέρας του ονομάζεται Αχιλλέας Χολέβας, κατάγεται από τη Βασιλική Τρικάλων και υπήρξε ποδοσφαιριστής της τοπικής ομάδας "Κεραυνός Βασιλικής".
Όμως, σταμάτησε νωρίς το ποδόσφαιρο, έπειτα από έναν σοβαρό τραυματισμό και μετανάστευσε στη Γερμανία, όπου εργάστηκε ως σερβιτόρος.
Εκεί γνώρισε την πρώτη του σύζυγο Λόβις (Ουρουγουανή), με την οποία απέκτησε τον Ιωσήφ ή Χοσέ στην πόλη Ασάφενμπουργκ.
Σύντομα ο γάμος διαλύθηκε και ο Χοσέ μεγάλωσε με τη μητέρα του.
Ο Χοσέ επανασυνδέθηκε με τις ελληνικές ρίζες του το 2009, που μεταγράφηκε στον Ολυμπιακό και κυρίως το 2011, όταν πήρε την ελληνική υπηκοότητα και επισκέφτηκε το χωριό της καταγωγής του πατέρα του.
Έχει μια κόρη την Τανίσα, την οποία απέκτησε σε ηλικία 18 ετών με την τότε κοπέλα του και μετέπειτα σύζυγό του, ενώ σήμερα είναι παντρεμένος σε δεύτερο γάμο με τη Γερμανίδα Νταϊάνα Γιούνγκερ.
Πηγές
