Γκέοργκ Κρίστιαν Φύκσελ
Ο Γκέοργκ Κρίστιαν Φύκσελ (γερμανικά: Georg Christian Füchsel, Ιλμενάου, 14 Φεβρουαρίου 1722- Ρούντολσταντ, 20 Ιουνίου 1773), ήταν Γερμανός ιατρός και στη συνέχεια γεωλόγος.
Θεωρείται ο πρωτοπόρος στην ανάπτυξη της στρωματογραφίας και στη μελέτη των γεωλογικών στρωμάτων της πατρίδας του.
Ο Φύκσελ ξεκίνησε την ιατρική του πρακτική το 1756 ενώ τον επόμενο χρόνο ανέλαβε την οργάνωση των φυσιογνωστικών συλλογών του Φρειδερίκου Καρόλου (του τελευταίου πρίγκηπα του γερμανικού πριγκιπάτου του Σβάρτσμπουργκ - Ρούντολστατ) του οποίου από το 1767 υπήρξε ο προσωπικός και ανακτορικός ιατρός.
Τρία χρόνια μετά ανέλαβε διευθυντής βιβλιοθηκονόμος του πριγκιπάτου.
Σ΄ αυτόν οφείλεται η ιδέα της στρωματογραφικής μελέτης των γεωλογικών σχηματισμών και υπήρξε από τους πρώτους στη καταγραφή μετρήσεων τομών στρωσιγενών πετρωμάτων.
Ο Φύκσελ είναι και ο πρώτος που εξέδωσε γεωλογικό χάρτη της Γερμανίας και των πέριξ αυτής περιοχών.
Πηγές
