Παναθηναϊκός (υδατοσφαίριση)
Για όλες τις δραστηριότητες του συλλόγου, δείτε: Παναθηναϊκός Α.Ο.
Το τμήμα υδατοσφαίρισης του Παναθηναϊκού Α.Ο.
ιδρύθηκε ήδη από το 1933, χωρίς όμως να έχει ιδιαίτερες διακρίσεις.
Η καλύτερη θέση που έχει επιτύχει στην Α' Εθνική Κατηγορία - και εν συνεχεία στην Α1 Κατηγορία- είναι η τρίτη θέση (1966, 1967, 1971, 1972, 1973, 1974, 2011 και 2014) . Την περίοδο 2011-12 ο Παναθηναϊκός συμμετείχε για πρώτη φορά στην ιστορία του στο Κύπελλο Πρωταθλητριών.
Ιστορία
Ο Παναθηναϊκός δημιούργησε για πρώτη φορά τμήμα πόλο το 1933.
Η έλλειψη κολυμβητηρίου οδήγησε στη διάλυση της ομάδας.
Το 1948 παίρνει μέρος στο Πανελλήνιο πρωτάθλημα, όπου και γνώρισε δύο ήττες στον προκριματικό όμιλο από Ολυμπιακό (2-5) και Παλαιό Φάληρο (0-11) και αποκλείστηκε.
Τα επομένα χρόνια αν και η κολυμβητική ομάδα δυνάμωσε και κατέκτησε πολλά πρωταθλήματα, ο Παναθηναϊκός δεν κατεβάζει ομάδα υδατοσφαίρισης.
Το 1950 ξεκίνησε η κατασκευή κολυμβητηρίου στο γήπεδο της Λεωφόρου Αλεξάνδρας.
Το 1958 το τμήμα επανιδρύθηκε και συμμετείχε στις μικρές κατηγορίες, ενώ το 1960 αγωνίζεται στο πρωτάθλημα της Γ' κατηγορίας.
Το 1961 ο Παναθηναϊκός κατέκτησε το Πανελλήνιο πρωτάθλημα Β' κατηγορίας, και το 1962 αγωνίστηκε στην Α΄ κατηγορία του Πανελληνίου πρωταθλήματος καταλαμβάνοντας την 5η θέση, το 1963 κατέκτησε και πάλι την πέμπτη θέση, ενώ τις επόμενες δύο σεζόν τερμάτισε 4ος και 5ος.
Το 1972 η ομάδα των Νέων του Παναθηναϊκού κατακτά το Πρωτάθλημα Ελλάδας.
Πολίστες της νεανικής ομάδας αυτής της περιόδου ήταν και ο γνωστός ηθοποιός Γιάννης Μποσταντζόγλου, καθώς και ο αδερφός του Κώστας, σήμερα θεατρικός συγγραφέας.
Έως το 1975 με πρωταγωνιστές τους Μαρσέλο, Κασιδόκωστα και Πομώνη, ο Παναθηναϊκός είχε καθιερωθεί στην τρίτη θέση του πρωταθλήματος.
Το 1976 όμως υποβιβάστηκε στη Β΄Εθνική.
Το 1978 επιστρέφει στην Α΄ Εθνική και τερματίζει 4ος.
Το 1979 τερματίζει στην 7η θέση και παραμένει στην Α κατηγορία μετά από αγώνες μπαράζ με αντιπάλους τους ΠΑΟΚ, Καλαμάκι.
Το 1980 τερματίζει στην 4η θέση και κερδίζει για 1η φορά τον Ολυμπιακό με σκορ 3-2.
Το 1981 έρχεται πάλι 4ος, το 1982 5ος, το 1983 3ος, το 1984 4ος, το 1985 5ος.
Το 1986 δημιουργεί ομάδα με στόχο την κατάκτηση καλύτερης θέσης από την 3η.
Διεκδικεί το πρωτάθλημα μέχρι το τέλος, αλλά η ήττα από την Γλυφάδα με 6-5 τον βγάζει εκτός και τερματίζει 4ος.
Το 1987 με εντελώς ανανεωμένη ομάδα τερματίζει στην 6η θέση.
Το 1988 είναι 7ος και παραμένει στην Α1 μετά από αγώνα μπαράζ με τα Χανιά.
Το 1989 καταλαμβάνει την 5η θέση και το 1990 την 4η.
Το καλοκαίρι της ίδιας χρονιάς γίνεται μια ιδιότυπη "ανταλλαγή" του αρχηγού τότε του ΠΑΟ αλλά και της εθνικής ομάδας Δημήτρη Σελετόπουλου, με τον μπασκετμπολίστα Φραγκίσκο Αλβέρτη, και η ομάδα υδατοσφαίρισης αποδυναμώνεται.
Το 1991 καταλαμβάνει την 8η θέση μεταξύ 10 ομάδων και παραμένει στην Α1.
Το 1992 έρχεται ο υποβιβασμός με τη 10η και τελευταία θέση, αλλά λόγω της αύξησης των ομάδων της Α1 από 10 σε 12, κερδίζει την παραμονή του μετά από αγώνες μπαράζ.
Το 1993 υποβιβάστηκε ως 11ος στην Α2, χάνοντας την παραμονή στην ισοβαθμία με τον 10ο Ποσειδώνα Ιλισίων.
Το 1994 (10ος) καθώς και το 1995 (12ος) αγωνίζεται στην Α2.
Το 1995 μάλιστα τερμάτισε στην τελευταία θέση με 22 ήττες σε ισάριθμους αγώνες, και υποβιβάστηκε στη Β' Εθνική.
Το 1996 κερδίζει το πρωτάθλημα της Β εθνικής με το απόλυτο των νικών (15), το 1997 είναι 3ος στην Α2 (χάνει την άνοδο στην διαφορά τερμάτων) και το 1998 κερδίζει την άνοδο στην Α1 ως πρώτος.
Τη σεζόν 1998-99 με πρωταγωνιστή τον κορυφαίο σκόρερ του ελληνικού πρωταθλήματος Ντμίτρι Απανασένκο αναδεικνύεται 5ος.
Την επόμενη χρονιά (1999-00) με πρωταγωνιστές τους Τεο Λοράντο, Τάσο Παπαναστασίου και Κώστα Λούδη κατακτά την 4η θέση ενώ για πρώτη φορά εξασφαλίζει την έξοδο στην Ευρώπη.
Το 2001 τερματίζει και πάλι 4ος, όπως και το 2002, όταν παρέμεινε αήττητος εντός έδρας, ενώ κέρδισε τον πρωταθλητή Ολυμπιακό στο πρωτάθλημα και το κύπελλο με πρωταγωνιστή τον Κρις Χάμπερτ, ο οποίος αναδείχθηκε παράλληλα πρώτος σκόρερ του πρωταθλήματος.
Το 2003 η φυγή λόγω οικονομικών προβλημάτων πολλών παικτών, οδηγεί την ομάδα στην Α2.
Αμέσως επανέρχεται στην Α1 όπου αγωνίζεται το 2005, για να υποβιβαστεί ξανά.
Το 2006 κατέλαβε τη 2η θέση στην Α2 και το 2007 βρίσκεται και πάλι στην Α1.
Τις αγωνιστικές περιόδους 2006-2007 και 2007-2008 αγωνίζεται για την παραμονή στην Α1 κατηγορία.
Το 2009 ο Παναθηναϊκός κατακτά 5η θέση και την έξοδο στο Λεν Τρόφι.
Στο κύπελλο αγωνιστηκε στο Φάιναλ-4, όπου ηττήθηκε από τον Ολυμπιακό με 8-4 στον ημιτελικό.
Το 2010 κατέλαβε την 6η θέση στο πρωτάθλημα.
Αγωνίστηκε για 2η συνεχόμενη χρονιά στο Φάιναλ-4 του Κυπέλλου και αποκλείστηκε στον ημιτελικό από τον Πανιώνιο με σκορ 7-6.
Στο Λεν Τρόφι, ο Παναθηναϊκος προκρίθηκε στην 2η φάση της διοργάνωσης τερματίζοντας 3ος σε όμιλο 7 ομάδων.
Την περίοδο 2010-11 ο Νικόλας Πατέρας πρόεδρος του ποδοσφαιρικού τμήματος, ενισχύει οικονομικά το τμήμα πόλο βγάζοντάς το από το αδιέξοδο.
Αποκτήθηκαν 2 σπουδαίοι αθλητές, τα αδέρφια Γιώργος και Ζάχος Αφρουδάκης και ο σύλλογος έθεσε υψηλότερους στόχους για τη συνέχεια.
Η σεζόν κρίθηκε επιτυχημένη καθώς ο Παναθηναϊκός τερμάτισε στην τρίτη θέση, εξασφαλίζοντας για πρώτη φορά το δικαίωμα να αγωνιστεί στο Τσάμπιονς Λιγκ, ενώ στο Κύπελλο Ελλάδος αγωνίστηκε στα φάιναλ φορ.
Το διάστημα 8 με 11 Σεπτεμβρίου του 2011 ο Παναθηναϊκός συμμετείχε για πρώτη φορά στην ιστορία του στο Τσάμπιονς Λιγκ.
Στους αγώνες για την Α' προκριματική φάση σημείωσε την πρώτη του νίκη επί της Χαρκόφ στις 8 Σεπτεμβρίου, ενώ στις 10 Σεπτεμβρίου σημείωσε τη μεγαλύτερη νίκη της ιστορίας του, καθώς επικράτησε της Πρωταθλήτριας Ευρώπης του 2009, Πρίμορατς Κότορ, με 11-8 μέσα στην έδρα της .
Τις επόμενες δύο αγωνιστικές περιόδους ο Παναθηναϊκός θα καταλάβει στο πρωτάθλημα της Α1 την τέταρτη (2012) και την πέμπτη (2013) θέση αντίστοιχα.
Το 2014 κατέλαβε την 3η θέση.
Το Γυναικείο τμήμα συμμετείχε στο 1ο Πανελλήνιο Πρωτάθλημα που διεξήχθη το 1988.
Στην συνέχεια συμμετείχε στην Α1 κατηγορία από το 1989 έως και το 1994 με τις ακόλουθες θέσεις:
Μετά τον υποβιβασμό στην Α2 ανέστειλε τις δραστηριότητές του.
Διακρίσεις
thumb|right|220px|Το Ολυμπιακό Κέντρο Υγρού Στίβου
Αξιόλογοι αθλητές
Τρέχουσα σύνθεση
Πηγές
