Μάρκο Αντόνιο Ιντζενιέρι
Ο Μάρκο Αντόνιο Ιντζενιέρι (Marco Antonio Ingegneri) (Βερόνα, περ.
1535 - Κρεμόνα, 1 Ιουλίου 1592) ήταν Ιταλός συνθέτης και οργανίστας.
Γεννήθηκε γύρω στο 1535 στη Βερόνα.
Καταγόταν από οικογένεια Βενετών και έκανε σπουδές αρχικά στη γενέτειρά του.
Υπήρξε μαθητής του Ρούφο.
Τα επόμενα χρόνια έζησε στην Κρεμόνα.
Υπήρξε επίτροπος του καθεδρικού ναού το 1576 και στη συνέχεια ανέλαβε τη διεύθυνσή του.
Ανάμεσα στους μαθητές του ήταν και ο νεότατος τότε, Κλάουντιο Μοντεβέρντι.
Έγραψε έργα θρησκευτικής και λαϊκής μουσικής.
Τα σημαντικότερα έργα του έχουν να κάνουν με θέματα θρησκευτικά.
Σε πολλά από τα έργα συγκεράζει το βενετσιάνικο στιλ του Τζιοβάννι Γκαμπριέλι με το ρωμαϊκό του Παλεστρίνα.
Έγραψε δύο βιβλία με λειτουργίες, οκτώ βιβλία με μαδριγάλια όπως επίσης και θρήνους.
Αναφορές
