Κέβιν Μούσκατ
Ο Κέβιν Βίνσετ Μούσκατ (αγγλ: Kevin Vincent Muscat) είναι Αυστραλός πρώην ποδοσφαιριστής που αγωνίστηκε στο Πρωτάθλημα Αυστραλίας με τη φανέλα της Μέλμπουρν Βίκτορι της οποίας είναι επίσης αρχηγός.
Ο ύψους 1.80 μ ποδοσφαιριστής γεννήθηκε στις 7 Αυγούστου του 1973 στην Αγγλία αλλά είναι μαλτέζικης καταγωγής.
Καριέρα
Ο Μούσκατ αγωνίζεται που ως δεξί μπακ, κεντρικός αμυντικός και κεντρικός μέσος ξεκίνησε την καριέρα του το 1991 από την Χέιντελμπεργκ Γιουνάιτεντ και το 1992 μεταγράφηκε στην Σάουθ Μέλμπουρν.
Το 1996 κάνει το μεγάλο άλμα στο εξωτερικό και συγκεκριμένα στην αγγλική Κρίσταλ Πάλας όπου παρέμεινε μέχρι τα μέσα της επόμενης περιόδου όταν αποκτήθηκε από την Γούλβς έναντι 200.000
λιρών.
Στο Γουλβερχάμπτον έμεινε έως το 2002.
Ακολούθησαν η Ρέιντζερς Γλασκώβης (2002-03) και η Μίλγουολ (2003-05).
Το 2005 επέστρεψε στην Αυστραλία υπογράφοντας συμβόλαιο με την Μέλμπουρν Βίκτορι έως το 2009 το οποίο και ανανέωσε.
Μετά το 2011 έγινε βοηθός προπονητής στην Μέλμπουρν Βίκτορι (και υπηρεσιακός της προπονητής το 2012).
Εθνική Ομάδα
Με την Εθνική Αυστραλίας ο Μούσκατ μετρά 51 συμμετοχές από το 1994 μέχρι σήμερα.
Είναι αξιοσημείωτο πως αν και ήταν επί χρόνια βασικό στέλεχος , το 2006 αποκλείστηκε από την αποστολή της Αυστραλίας για το Μουντιάλ του 2006 ύστερα από απόφαση του ομοσπονδιακού προπονητή Γκους Χίντιγκ , το 2007 όμως επανήλθε στην εθνική.
Στατιστικά
Τίτλοι
