Κάντια Αργολίδας
Η Κάντια είναι χωριό του νομού Αργολίδας, χτισμένο στις ακτές του Αργολικού κόλπου, στη διαδρομή μεταξύ Ιρίων και Δρέπανου.
Διοικητικά ανήκει στον Δήμο Ασίνης και ο πληθυσμός της, σύμφωνα με την απογραφή του 2001, είναι 235 κάτοικοι.
Η Κάντια χτίστηκε λίγο μετά την απελευθέρωση της Ελλάδας από πρόσφυγες που προέρχονταν από την Κρήτη, όπως και το κοντινό της Τολό.
Ονομάστηκε έτσι από το Βενετικό όνομα του νησιού της Κρήτης (Κάντια) που ακόμα ήταν σε χρήση εκείνη την περίοδο.
