Βίκυ Μιχαλονάκου
Η Βίκυ Μιχαλονάκου είναι Ελληνίδα δημοσιογράφος και τηλεπαρουσιάστρια.
Γεννήθηκε στον Πειραιά, σπούδασε στη Ράλλειο Πρότυπο Σχολή, και μεταξύ άλλων σπούδασε Πολιτικές Επιστήμες, Ιστορία της Τέχνης, Δημοσιογραφία, Δημόσιες Σχέσεις, Επικοινωνία και Μάρκετιγκ.
Από το 1977 και έπειτα έχει αρθρογραφήσει στις μεγαλύτερες ελληνικές εφημερίδες, όπως Τα Νέα, Έθνος, Έθνος της Κυριακής κ.α.
Για χρόνια συμμετείχε σε εκπομπές στο ραδιόφωνο αλλά και στην τηλεόραση, στην κρατική αρχικά και έπειτα και στην ιδιωτική.
Αίσθηση είχε προκαλέσει τη δεκαετία του 1990 η παρουσίαση της εκπομπής "Ερωτοδικείο", μιας παρωδίας δικαστικού περιεχομένου, με ακατάλληλο περιεχόμενο, που θεωρήθηκε "προϊόν υποκουλτούρας" για κάποιους, ενώ είχε και φανατικούς οπαδούς.
Το 1998 στην εκπομπή επιβλήθηκε πρόστιμο από το Ε.Σ.Ρ.
Για πολλά χρόνια είχε αποσυρθεί από την ενεργό δράση, ενώ σπάνια έκανε κάποιες εμφανίσεις στην τηλεόραση ως καλεσμένη, προκειμένου να σχολιάσει τα τηλεοπτικά δρώμενα.
Την τηλεοπτική σεζόν 2010-2011, ωστόσο, επέστρεψε και μέσα από τη συχνότητα του Kontra Channel παρουσιάζει την "Πόλη των Παραισθήσεων".
