Πάπας Φήλιξ Γ΄
Ο Φήλιξ ο Γ' διετέλεσε Πάπας από τις 13 Μαρτίου 483 μέχρι το 492.
Βιογραφία
Γεννήθηκε σε μια οικογένεια γερουσιαστών της Ρώμηςκαι λέγεται ότι ήταν προ-προπάππος του Αγίου Γρηγορίου του Μεγάλου.
Ουδέν βέβαιον είναι γνωστό για τον Φήλικα μέχρι που διαδέχθηκε τον Άγιο Σιμπλίκιο.
Η πρώτη του πράξη ήταν να αποκηρύξει το Ενωτικό, ένα έργο ένωσης που επινοήθηκε από τον Πατριάρχη Ακάκιο της Κωνσταντινούπολης και εκδόθηκε από τον Αυτοκράτορα Ζήνωνα με την προοπτική να καταπραΰνει την διαμάχη μεταξύ των Μονοφυσιτών Χριστιανών και των Χαλκηδόνιων Χριστιανών.
Επίσης απέστειλε ένα γράμμα διαμαρτυρίας στον Ακάκιο.
Ο τελευταίος επέδειξε πείσμα, και στον Ακάκιο επιβλήθηκε ποινή καθαίρεσης.
Το 484, ο Φήλιξ αφόρισε τον Πέτρο Μόνγκους, ο οποίος είχε καταλάβει την Έδρα της Αλεξάνδρεια—μια πράξη που επέφερε σχίσμα μεταξύ της Ανατολής και της Δύσης που δεν άρθηκε μέχρι το 519.
Οικογένεια
Λέγεται ότι ο Φήλιξ εμφανίσθηκε σε έναν από τους απογόνους του, την δισέγγονη του Τρασίλλα (θεία του Αγίου Γρηγορίου του Μεγάλου), και της ζήτησε να έλθει στον Παράδεισο μέσω του θανάτου, και την ημέρα των Χριστουγέννων η Τρασίλλα πέθανε, βλέποντας τον Ιησού Χριστό να της γνέφει.
